title: White Australia

text: White Australia -politiikan historia jakaantuu kolmeen vaiheeseen. Sen juuret juontuvat vuoteen 1851, kun Australian kultavarantojen löytymisen jälkeen maa sai runsaasti maahanmuuttajia Kiinasta. Samaan aikaan Queenslandin puuvilla- ja sokeriruokoteollisuus paikkasi huutavaa työvoimapulaansa rekrytoimalla arviolta 62 000 työläistä Melanesian saarilta. Maahanmuuttokehitys edisti rasistista politiikkaa, joka lainsäädännössä aluksi ilmeni vuonna 1901 säädettyinä Immigration Restriction Act ja Pacific Island Labourers Act -lakeina ja josta kehittyi liittovaltiollinen White Australia -politiikka.


title: White Australia

text: Vuodesta 1901 toiseen maailmansotaan politiikkaa kehitettiin ja vahvistettiin monilta osin. Yksi sen pääpiirteistä oli brittiläisten maahanmuuttajien suosiminen muiden kustannuksella. Politiikasta luovuttiin asteittain toisen maailmansodan jälkeen, ensin edistämällä ei-brittiläistä ja myöhemmin ei-valkoista maahanmuuttoa. Vuosien 1949 ja 1966 välillä Robert Menziesin ja Harold Holtin hallitukset lopettivat politiikan toteuttamisen käytännössä. Vuonna 1973 Gough Whitlamin hallitus hyväksyi lait, jotka poistivat rodun merkityksen maahanmuutossa. Vuonna 1975 Whitlamin hallitus hyväksyi Racial Discrimination Act -lain, joka kriminalisoi rotupohjaisen valintakriteeristön.


title: Punanokkakiislanen

text: Punanokkakiislanen ("Aethia psittacula") on ruokkien heimoon kuuluva rantalintu.


title: Punanokkakiislanen

text: Punanokkakiislasta tavataan Venäjällä, Japanissa, Kanadassa ja Yhdysvalloissa. Lajin kannan on arvioitu olevan yli 1,2 miljoonaa yksilöä, mutta kannankehitys on laskeva. Euroopassa laji on havaittu vain Ruotsissa vuonna 1860.


title: Punanokkakiislanen

text: Punanokkakiislaset elävät kivisillä merenrannoilla.


title: Punanokkakiislanen

text: Punanokkakiislanen syö pääasiassa äyriäisiä.


title: Hotelli Paradiso

text: Hotelli Paradiso () on vuonna 1999 julkaistu Adrian Edmondsonin ohjaama elokuva. Elokuvan lajityyppi on slapstick-komedia.


title: Hotelli Paradiso

text: "Bottom"-sarjan hahmoja muutenkin kuin etunimiltään muistuttavat Richie ja Eddie ylläpitävät Britannian halvinta hotellia.


title: Sakura Oda

text: Sakura Oda (jap. 小田 さくら s. 12.3.1999, Kanagawa) on japanilainen poplaulaja ja Morning Musumen 11. sukupolven jäsen. Ennen Morning Musumeen liittymistä hän oli Hello! Pro Egg:in jäsen.


title: Watch Dogs

text: Watch Dogs (tyyliteltynä WATCH_DOGS) on Ubisoft Montrealin kehittämä ja Ubisoftin julkaisema avoimen pelimaailman toimintaseikkailupeli. Peli julkaistiin 27. toukokuuta 2014 Microsoft Windowsille, PlayStation 3:lle, PlayStation 4:lle, Xbox 360:lle, Xbox Onelle ja Wii U:lle. Peli keskittyy pelaajan mahdollisuuteen hakkeroida useita erilaisia elektronisia laitteita, joko hankkiakseen tietoja ja ohjaillakseen niitä, tai tuhotakseen laitteet pysyvästi tiettynä hetkenä. Peli julkistettiin Ubisoftin lehdistötilaisuudessa E3 2012 -messutapahtumassa.


title: Watch Dogs

text: Peli oli tarkoitus julkaista Euroopassa 22. marraskuuta 2013, mutta myöhemmin Ubisoft ilmoitti julkaisun lykkääntyvän vuoden 2014 alkupuolelle.


title: Watch Dogs

text: Pelille on julkaistu jatko-osa "Watch Dogs 2".


title: Watch Dogs

text: "Watch Dogs" on avoimen pelimaailman toimintaseikkailu- ja hiiviskelypeli, jossa pelaaja ohjaa hahmoa nimeltään Aiden Pearce (ääninäyttelijä Noam Jenkins). Pearce pystyy hakkeroimaan kaupungin keskusohjausjärjestelmän laitteita (ctOS). Peli sallii pelaajan käyttää useita erilaisia keinoja selviytyäkseen tavoitteistaan. Pelaaja voi esimerkiksi hakkeroida ihmisten matkapuhelimia saadakseen heidän pankkitietonsa ja sitten varastaa heidän rahansa sekä aiheuttaa laitteisiin toimintahäiriöitä ja siten yleistä hämmennystä. Liikennevalojen hakkerointi voi esimerkiksi helpottaa pakenemista. Pelaaja saa tietoja siviileistä lisätyn todellisuuden syötteestä, jossa näkyy väestörekisteri, terveys ja potentiaalinen käytös. Tavoitteet näytetään esityksissä, joita ovat muun muassa tietyn kohteen löytäminen ja tappaminen, poliisin välttely ja mahdollisen uhrin seuraaminen tämän murhaamisen estämiseksi. Taistelu hyödyntää kolmannen persoonan ammuntapelille tyypillisiä suojautumismekanismeja sekä lisäksi erilaisia piiloutumismekanismeja ja parkouria. Peli sisältää moninpelin, jossa pelaaja voi hakkeroida toisen pelaajan pelimaailmaan yhdistäen täten yksinpelin ja moninpelin


title: José Colomer

text: José Colomer Rivas (10. kesäkuuta 1935 Terrassa – 24. tammikuuta 2013 Terrassa) oli espanjalainen hockeypelaaja ja olympiamitalisti.


title: José Colomer

text: Katalonialaistaustainen Colomer kuului Espanjan olympiapronssia Roomassa 1960 voittaneeseen joukkueeseen. Hän pelasi kuudessa ottelussa tekemättä maalia. Tokion kesäolympialaisissa 1964 Colomerin edustama Espanja oli neljäs ja Méxicossa 1968 kuudes.


title: José Colomer

text: Colomer kuoli 77 vuoden ikäisenä 24. tammikuuta 2013.


title: Lauri Lahtinen

text: Lauri Ilmari Lahtinen (1. helmikuuta 1913 Viipuri, Suomi – 25. toukokuuta 1990 Turku) oli suomalainen oopperalaulaja, äänialaltaan baritoni. Hänellä oli solistikiinnitys Suomen Kansallisoopperaan vuosina 1941–1963. Tänä aikana hän lauloi yli 80 eri roolia ja oli mukana liki 1 200 näytännössä. Hän vieraili myös Tukholman, Malmön, Oslon, Reykjavíkin, Kööpenhaminan ja Stuttgartin oopperassa sekä Bergenin musiikkijuhlilla ja Leningradin Kirov- ja Malyi-teatterissa.


title: Lauri Lahtinen

text: Yhteistyö säveltäjä Tauno Marttisen kanssa tuotti kolme oopperaa, joiden miespääosat hän kantaesitti: Aapeli ("Kihlaus", 1966), Antti Ihalainen ("Tulitikkuja lainaamassa", 1966) ja Sakeus ("Lea", 1968). Aarre Merikannon "Juha" sai kantaesityksensä näyttämöllä vasta Lahdessa vuonna 1963, jolloin Lahtinen esitti nimiosan.


title: Lauri Lahtinen

text: Savonlinnan Oopperajuhlilla hän esiintyi kesinä 1967–1968 vankilanjohtaja Don Pizarron roolissa Ludwig van Beethovenin oopperassa "Fidelio". Lahtinen esiintyi elokuvissa "Sadan miekan mies" (1951) ja "Kesäillan valssi" (1951). Pro Finlandia -mitalin Lauri Lahtinen sai 1955.


title: Lauri Lahtinen

text: Lahtinen perheineen asui Helsingin Jakomäessä lokakuusta 1962 elokuuhun 1970 asti, jolloin he muuttivat Turkuun. Lauri Lahtisella ja hänen vaimollaan Aino Siskolla oli kaksi lasta (s. 1941 ja 1943).


title: Timorin taistelu

text: Timorin taistelu oli Tyynenmeren sodassa toisessa maailmansodassa Japanin ja liittoutuneiden välinen taistelu Alankomaille ja Portugalille kuuluneesta Timorin saaresta Indonesiassa. Japanilaiset nousivat maihin saarelle 19. helmikuuta 1942 ja miehittivät saaren melkein vuoden kestäneiden taisteluiden jälkeen 10. helmikuuta 1943. Taisteluissa menehtyi yli 40 000–70 000 timorilaista siviiliä.


title: Timorin taistelu

text: Japanilaiset miehittivät Timorin saarta elokuuhun 1945 asti, jolloin saarta miehittäneet japanilaisjoukot antautuivat liittoutuneille Hiroshiman ja Nagasakin pommitusten jälkeen.


title: 27 suosikkia

text: 27 suosikkia on Olavi Uusivirran 27. helmikuuta 2013 julkaistu ensimmäinen kokoelmalevy.


title: 27 suosikkia

text: Kokoelma sisältää Uusivirran hittejä, satunnaisia albumiraitoja sekä viisi ennenjulkaisematonta kappaletta. Ennen julkaisemattomia kappaleita ovat ”Päiväperho”, ”Minä tahdon ponin”, ”Tuhat vuotta sitten”, jossa on mukana Pauliina Kokkonen sekä singlenä julkaistu ”Tiet etäisyyksiin” ja Uusivirran versio Aleksis Kiven Metsämiehen laulusta (nimellä ”Metsänpoika”).


title: 27 suosikkia

text: Mukana on myös vuonna 2006 julkaistulla "Synkkien laulujen maa" -kokoelmalla mukana ollut duetto Paula Vesalan kanssa ”Pimeä tie, mukavaa matkaa”.


27 suosikkia


title: Väinö Lahtinen

text: Väinö Vilho Lahtinen (23. lokakuuta 1897 Jyväskylä – 11. lokakuuta 1989) oli suomalainen voimistelunopettaja, kouluneuvos vuodesta 1957. Hän oli vuodesta 1937 Helsingin normaalilyseon voimistelunopettaja ja Helsingin opettajakorkeakoulun voimistelunopettaja 1947–1953. Suomen Voimisteluliiton puheenjohtaja hän oli 1946–1958, Suomen olympiajoukkueen ja muiden voimistelujoukkueiden johtaja.


title: Väinö Lahtinen

text: Lahtinen julkaisi Kaarina Karin kanssa kouluille oppikirjan "Terveysoppi" (1949), ja lisäksi hän julkaisi voimisteluoppaita. Hän toimi Kouluvoimistelu ja -urheilu -lehden päätoimittajana.


title: Väinö Lahtinen

text: Lahtinen oli Suomen Olympiakomitean jäsen. Hän sai ansioistaan kunnianosoituksena muun muassa Suomen liikuntakulttuurin ja urheilun suuren ansioristi 1964 ja Suomen Urheilun kultaisen ansioristin 1949.Lisäksi hänelle on myönnetty useita suomalaisia ja ulkomaisia urheilun ansiomerkkejä ja huomionosoituksia.


title: Himo (romaani)

text: Himo () on "Langenneet enkelit" -kirjasarjan toinen osa. Langenneet enkelit on J. R. Wardin (oikealta nimeltään Jessica Bird) luoma kirjasarja, joka edustaa paranormaalia romanttista kirjallisuutta. Alkuteos ilmestyi vuonna 2010 ja suomennos vuonna 2013.


title: Himo (romaani)

text: Langennut enkeli Jim Heron jatkaa kumppaneineen ihmissielujen pelastamista kadotukselta. Kirjan päähenkilö on Jimin entinen armeijakaveri, salaisten erikoisjoukkojen sotilas Isaac Rothe, joka on poistunut omin luvin palveluksesta. Isaacin entinen pomo haluaa hänet hengiltä, ja myös Jimin arkkivihollinen demoni Devina sekaantuu asiaan.


title: Essi Hellén

text: Essi Julia Hellén (s. 19. helmikuuta 1988 Helsinki) on suomalainen näyttelijä.


title: Essi Hellén

text: Hellén on koulutukseltaan teatteritaiteen maisteri. Hän opiskeli näyttelemistä Teatterikorkeakoulussa vuodesta 2007 ja valmistui vuonna 2012. Syksyllä 2012 hänet kiinnitettiin Kokkolan kaupunginteatteriin, jossa hänen ensimmäinen näytelmänsä oli "Fucking Åmål". Hän esitti samannimiseen elokuvaan perustuvan näytelmän toista päähenkilöä Agnesia. Hellén on näytellyt myös Ryhmäteatterin näytelmissä, vuonna 2010 "Cyrano de Bergeracissa" Suomenlinnan kesäteatterissa ja vuonna 2011 "Rikoksessa ja rangaistuksessa" Helsinginkadun näyttämöllä. Keväällä 2014 hän muutti Kokkolasta takaisin Helsinkiin ja siirtyi vapaaksi näyttelijäksi.


title: Essi Hellén

text: Hellén teki elokuvadebyyttinsä vuonna 2013 ensi-iltansa saaneessa, Johanna Vuoksenmaan ohjaamassa komediassa "21 tapaa pilata avioliitto". Hän esittää elokuvassa päähenkilö Sannan ystävää Ainoa. Hän on näytellyt myöhemmin saman ohjaajan "Viikossa aikuiseksi" -elokuvassa (2015) ja "Ex-onnelliset" -televisiosarjassa (2016). Loppuvuonna 2014 Hellén oli näyttelijänä viihdeohjelma "Putouksen" kuudennella tuotantokaudella ja loppuvuonna 2015 seitsemännellä tuotantokaudella. Syksyllä 2015 ja keväällä 2016 hän toimi panelistina urheiluaiheisessa viihdeohjelmassa "Villi kortti". Hellén on esiintynyt myös Radioteatterin kuunnelmissa "Puhdistus" (hahmonaan Zara) ja "Akutch – nuoren pakolaisnaisen tarina" (hahmonaan päähenkilö Akutch).


title: Essi Hellén

text: Hellén on naimisissa näyttelijä Mikko Virtasen kanssa. Parilla on yksi lapsi, tytär. Hellén on kertonut sairastavansa ykköstyypin diabetesta.


title: Sykloheksyyliamiini

text: Sykloheksyyliamiini eli aminosykloheksaani (CHN) on rengasrakenteinen sekundäärinen amiini. Yhdistettä käytetään orgaanisessa synteesissä ja korroosionestoaineena teollisuussovellutuksissa.


title: Sykloheksyyliamiini

text: Huoneenlämpötilassa sykloheksyyliamiini on väritöntä tai hieman kellertävää nestettä. Yhdiste liukenee hyvin veteen ja myös useisiin orgaanisiin liuottimiin. Emäksenä sykloheksyyliamiini on kohtalaisen voimakas.


title: Sykloheksyyliamiini

text: Sykloheksyyliamiinin valmistamiseen on kaksi pääasiallista valmistustapaa. Sitä voidaan synteitsoida vedyttämällä aniliinia . Reaktiossa katalyytteinä voivat toimia jalometallit sekä koboltti ja nikkeli. Toinen synteeistapa on ammoniakin alkylointi sykloheksanolin avulla noin 220 °C:n lämpötilassa. Katalyytteinä tässä reaktiossa toimivat koboltti tai kalsiumsilikoaluminaatit. Molemmissa reaktioissa sivutuotteina voi muodostua disykloheksyyliamiinia.


title: Sykloheksyyliamiini

text: Sykloheksyyliamiinia voidaan käyttää korroosionenstoaineena ja puhtaanapitoaineena teollisuussovellutuksissa kuten lämmitysvesikattiloissa. Polymeeriteollisuudessa yhdistettä käytetään polyamiinien polymeeriketjun kasvun pysäyttäjinä. Muita käyttökohteita ovat lukuisten yhdisteiden, kuten syklamaattien, väriaineiden, korroosionestoaineiden ja rikkaruohomyrkkynä käytettävän heksatsinonin valmistus.


title: Ol’ Man River

text: ”Ol’ Man River” (suom. "Jokivanhus") on Jerome Kernin säveltämä ja Oscar Hammerstein II:n sanoittama musiikkikappale vuoden 1927 Broadway-musikaalista "Show Boat". Kappaletta käytetään johtoaiheena musikaalin ensimmäisessä näytöksessä ja se toistetaan näytelmän lopussa viimeisenä musiikkinumerona. Laulu jäljittelee afroamerikkalaista työlaulua ja laulajaa säestää mustaihoisten satamatyöläisten kuoro. Kappaleen sanat kuvailevat ”kaikkitietävän” Mississippi-joen virtausta ja kertovat työläisten haaveesta ylittää joki ja lähteä pakoon valkoihoista päällikköään.


title: Ol’ Man River

text: Laulaja Paul Robesonin vuoden 1928 nauhoitus kappaleesta Paul Whitemanin orkesterin säestämänä palkittiin Grammy Hall of Fame -palkinnolla vuonna 2006.


title: Ol’ Man River

text: Esko Elstelä on sanoittanut kappaleen suomeksi nimellä ”Vanha joki”.


title: Punanokkasorsa

text: Punanokkasorsa ("Anas erythrorhyncha") on sorsien heimoon kuuluva sorsalintulaji.


title: Punanokkasorsa

text: Punanokkasorsia tavataan Etelä- ja Itä-Afrikassa. Laji on pääasiassa paikkalintu, mutta kuivina kausina se voi vaeltaa pitkiäkin matkoja.


title: Punanokkasorsa

text: Punanokkasorsat elävät matalilla ja tyynillä makean veden alueilla, joilla on paljon kasvillisuutta.


title: Punanokkasorsa

text: Punanokkasorsa on kaikkiruokainen. Se syö kasvinosia, nilviäisiä, hyönteisiä, äyriäisiä, matoja, nuijapäitä ja kaloja.


title: Aaron Tveit

text: Aaron Tveit (s. 21. lokakuuta 1983 Middletown, New York) on yhdysvaltalainen elokuva- ja teatterinäyttelijä. Hänet tunnetaan parhaiten televisiosarjasta Gossip Girl Nate Archibaldin serkkuna ja Serena van der Woodsenin ex-poikaystävänä sekä Enjolrasin roolista vuoden 2012 musikaalielokuvasta "Les Misérables". Hän on näytellyt myös musikaaleissa Wicked, Hairspray, Next to Normal ja Ota kiinni jos saat.


title: Teatterilaiva (musikaali)

text: Teatterilaiva ("Show Boat") on yhdysvaltalainen Broadway-musikaali, joka sai ensiesityksensä 27. joulukuuta 1927. Musikaalin käsikirjoituksen ja sanoitukset teki Oscar Hammerstein II ja musiikin sävelsi Jerome Kern. Tarina pohjautui Edna Ferberin vuonna 1926 kirjoittamaan romaaniin "Show Boat". Näytelmä poikkesi jyrkästi Broadwayn tavanomaisista kevyistä musikaali- ja revyyesityksistä vakavan realistisilla, monessa tapauksessa onnettomilla henkilöhahmoillaan ja Etelävaltioiden mustien vaikean elämän kuvaamisella.


title: Teatterilaiva (musikaali)

text: Musikaalin tunnetuimpia lauluja ovat ”Ol’ Man River”, ”Make Believe” ja ”Can't Help Lovin’ Dat Man”.


title: Teatterilaiva (musikaali)

text: Hammersteinin libretossa päähenkilö on nuori Magnolia (Nola) Hawks, teatterilaiva "Cotton Blossomin" omistajan Andy Hawksin ja tämän määräilevän vaimon Parthyn tytär. Nola rakastuu uhkapeluri Gaylord Ravenaliin. He menevät naimisiin ja muuttavat Chicagoon, jossa syntyy tytär Kim. Gaylord menettää rahansa ja jättää perheensä, mutta musikaalin lopussa, vuosia myöhemmin, perheen jäsenet tapaavat jälleen toisensa. Tärkeitä sivuhahmoja ovat mulattityttö Julien, joka erotetaan teatteriseurueesta, kun hänen etninen taustansa paljastuu, sekä laivassa asuva viisas musta pariskunta Joe ja Queenie.Lähde: "Internet Broadway Database".


title: Teatterilaiva (musikaali)

text: "Teatterilaivaa" on esitetty Suomessa Esko Elstelän suomennoksena ainakin Kansallisoopperassa 1960–1963, Tampereen Työväen Teatterissa 1968–1969, Lahden kaupunginteatterissa 1975–1976, Helsingin Kaupunginteatterissa 1980–1982 ja Lappeenrannan kaupunginteatterissa 1990. Ruotsinkielinen versio "Teaterbåten" oli Svenska Teaternin ohjelmistossa 2002.


title: Langenneet enkelit

text: Langenneet enkelit () on J. R. Wardin kirjoittama paranormaalia romanttista kirjallisuutta edustava kirjasarja. Sarjan päähenkilö on langennut enkeli Jim Heron, jonka tehtävänä on pelastaa seitsemän ihmissielua seitsemältä kuolemansynniltä. Jokaisessa osassa keskitytään yhteen sieluun, joka päätyy joko helvettiin tai taivaaseen. Jimin arkkivihollinen on demoni Devina, joka kykenee muuntautumaan erilaisiin olomuotoihin. Jimillä on apunaan kaksi langennutta enkeliä, Adrian Vogel ja Eddie Blackhawk.


title: Langenneet enkelit

text: J. R. Wardilta on myös suomennettu Mustan tikarin veljeskunta -sarjaa.


title: Saattue PQ 17

text: Saattue PQ 17 oli toisen maailmansodan brittiläinen Neuvostoliittoon sotatarvikkeita kuljettanut saattue Jäämerellä Islannista Arkangeliin kesällä 1942. Saksan taistelulaiva Tirpitzin uhkan takia saattueen käskettiin hajaantua, jolloin sen rahtilaivat jäivät ilman suojaa ja useimmat niistä tuhoutuivat.


title: Saattue PQ 17

text: Jäämeren saattueet oli aloitettu elokuussa 1941, ja aluksi ne kulkivat turvallisesti perille. Yhdeksän kuukauden aikana menetettiin vain yksi 103 laivasta. Saksalaiset oivalsivat niiden tärkeän merkityksen toukokuussa 1942. Saattue PQ 16 menetti kahdeksan alusta, ja Yhdistyneen kuningaskunnan merivoimien esikuntapäällikkö vaati kuljetusten lopettamista. Pääministeri Churchill piti kiinni toiminnasta: ”"Ymmärrän epäilynne, mutta katson saattueiden olevan velvollisuutemme."”


title: Saattue PQ 17

text: Saattue PQ 17 lähti liikkeelle 27. kesäkuuta 1942. Sen turvana oli koko matkan ajan lähisuojaus johtajanaan komentaja (myöh. kommodori) Jack Broome sekä lisäksi vaarallisimmaksi arvioidulla osuudella kaukosuojaus johtajanaan kontra-amiraali Louis Hamilton. Saksalaiset havaitsivat saattueen kolme päivää lähdön jälkeen. Heidän tavoitteenaan oli tuhota saattue Norjaan sijoitetuilla yksiköillä. Suunnittelma nimettiin "operaatio Rösselsprungiksi". Pohjois-Norjan yksiköistä voimakkain oli taistelulaiva taistelulaiva "Tirpitz". Lisäksi Norjassa olivat raskaat risteilijät "Admiral Scheer" ja "Admiral Hipper" sekä 20 sukellusvenettä ja ilmavoimien 5. ilma-armeija. Saksalaiset tiesivät Britannian laivaston lentotukialuksen olevan alueella. Tämän vuoksi Adolf Hitler kielsi "Tirpitzin" käyttämisen operaatio Rösselsprungissa.


title: Saattue PQ 17

text: Hyökkäys alkoi 2. heinäkuuta klo 19 Saksan ilmavoimien lentokoneiden hyökkäyksellä saattueen pelastusalusten kimppuun. Myös sukellusveneet lähtivät liikkeelle. Toinen ja suurempi hyökkäys kohdistui kaksi päivää myöhemmin sairaalalaiva "Zamalekiin". Kolme alusta upposi, mutta "Zamalek" pysyi pinnalla. Samaan aikaan Lontoossa siepattiin saksalaisten viestin, että "Tirpitz" olisi lähtenyt liikkeelle. Tiedustelu antoi kuitenkin vakuutuksen, että se ei olisi edes lähtövalmiina. Merivoimien komentaja Dudley Pound uskoi siepattua viestiä ja laski, että "Tirpitz" pystyisi iskemään saattueen kimppuun kuudessa tunnissa satamasta lähtönsä jälkeen.


title: Saattue PQ 17

text: Komentaja Pound laskelmoi, että taistelu voitettaisiin houkuttelemalla "Tirpitz" ansaan. Hän antoi avustajiensa vastustuksesta huolimatta 4. heinäkuuta klo 21 käskyn, että saattueen tulee hajaantua. Suojaksi asetetut sota-alukset kääntyivät länteen, jossa "Tirpitzin" arveltiin olevan.


title: Saattue PQ 17

text: Jotkin rahtilaivat yrittivät aluksi pysyä sotalaivojen mukana, mutta niiden vauhti ei kuitenkaan riittänyt. Annettua käskyä uhmasi miinanraivaaja "HMS Ayshiren" päällikkö luutnantti Gradwell, joka jäi suojaamaan osaa rahtilaivoista. Kaikki Gradwellin ryhmän alukset pääsivät perille vihollista vältellen. Saksalaiset hyökkäsivät 5. heinäkuuta klo 17 lentokonein suojattomia rahtilaivoja vastaan. Puolessa tunnissa menetettiin seitsemän alusta, joiden miehistöt siirtyivät pelastusveneisiin. Tilanteen muututtua Hitler salli myös "Tirpitzin" merelle lähdön, mikä tapahtui 5. heinäkuuta klo 10. Brittien sotalaivat puolestaan saivat käskyn välttää tuhoja, mutta mennä pelastamaan rahtialusten henkiin jääneitä, kun se olisi turvallista. Saksalaiset luulivat, että sotalaivastot iskisivät yhteen, mutta mitään yhteenottoja ei tapahtunut.


title: Saattue PQ 17

text: Seuraavina päivinä Saksan laivaston sukellusveneet upottivat seitsemän alusta. Operaatio lopetettiin, kun upotettavia ei enää löytynyt. Saattueen 35 rahtilaivasta 11 pääsi perille. Paluumatkalla menetettiin vielä kaksi alusta. Tappiot olivat 153 merimiestä, 22 rahtialusta, yksi pelastusalus, laivaston säiliölaiva eli 142 518 tonnia, 3 350 moottoriajoneuvoa, 430 panssarivaunua, 210 pommikonetta, 99 316 tonnia varaosia, ampumatarvikkeita, panssarilevyjä ym.


title: Felipe Santana

text: Augusto Felipe Santana, tunnetaan yleisesti Felipe Santana (s. 7. maaliskuuta 1986 Rio Carlo, Brasilia) on brasilialainen jalkapalloilija. Hän edustaa Saksan Bundesligassa pelaavaa FC Schalkea ja on pelipaikaltaan keskuspuolustaja.


title: Felipe Santana

text: Felipe Santana siirtyi Borussia Dortmundiin kaudella 2008/2009 viisivuotisella sopimuksella. Hänestä maksettiin noin viisi miljoonaa euroa. Hän debytoi avauskokoonpanossa ja teki ensimmäisen maalinsa Dortmundille syyskuussa 2008 ottelussa 1899 Hoffenheimia vastaan. Kesäkuussa 2012 Santana ilmoitti jatkavansa sopimustaan vuodella 30. kesäkuuta 2014 asti. Toukokuussa 2013 Santana teki kuitenkin vuoteen 2016 kestävän sopimuksen FC Schalken kanssa.


title: Felipe Santana

text: Voittaja


title: Poliisi saapuu Tikkurilaan

text: Poliisi saapuu Tikkurilaan on Sepi Kumpulainen & Erikoismiehet -yhtyeen vuonna 2006 ilmestynyt ensimmäinen studioalbumi. Albumi sisältää 12 uutta, ennenjulkaisematonta kappaletta sekä uudelleen sovitetun version alun perin jo vuonna 1991 ilmestyneestä ’’Armotonta menoa’’ -kappaleesta.


title: Poliisi saapuu Tikkurilaan

text: Kaikki kappaleet kirjoittanut Sepi Kumpulainen, ellei toisin mainita.


title: Kolminkertaisen palautumisen laki

text: Kolminkertaisen palautumisen laki (en:Rule of Three) on wiccalaisuudessa yleisesti tunnustettu eettinen ohje, jonka mukaan kaikki mitä ihminen tekee, palautuu hänelle kolminkertaisesti. Eli jos esimerkiksi ihminen siunaa toista, saa hän itse siunauksen kolminkertaisesti. Tai jos kiroaa toista, saa itse kirouksen itselleen kolminkertaisesti.


title: Kännissä on kiva olla

text: Kännissä on kiva olla (POWSG31) on Sepi Kumpulaisen julkaisema kahden kappaleen singlelevy, joka ilmestyi Power Recordsin julkaisemana vuonna 1997. Single sisältää kaksi versiota ’’Kännissä on kiva olla’’ -kappaleesta, akustisen version sekä elektronisesti sovitetun discoversion. Singlen molemmat kappaleet päätyivät myöhemmin samana vuonna julkaistulle "Sepitystä" -albumille.


title: Kännissä on kiva olla

text: Sävellys ja sanoitus Sepi Kumpulainen. Discoversion sovitus Jari Huttunen.


title: Raimo Katona

text: Raimo Aulis Kalervo Katona (vuoteen 1950 "Kettunen", 25. toukokuuta 1930 Hämeenlinna – 16. helmikuuta 2001) oli suomalainen yleisesikuntaupseeri, sotilasarvoltaan kenraalimajuri.


title: Raimo Katona

text: Katonan vanhemmat olivat sotilasmestari Toivo Kettunen ja Saima Aaltonen ja hänen puolisonsa oli vuodesta 1948 lähtien farmaseutti Helga Kauhtio. Katona opiskeli Hämeenlinnan lyseossa seitsemän vuotta 1942–1949.


title: Raimo Katona

text: Katona valmistui Kadettikoulusta 37. Kadettikurssin priimuksena 1953, Sotakorkeakoulusta 1963 (ye-upseeri 1964) sekä valtakunnalliselta maanpuolustuskurssilta 1973. Hän toimi opetusupseerina Jääkäripataljoona 4:ssä 1953-1954, Panssarikoulussa 1954 ja Kadettikoulussa 1954-1957. Hämeen ratsujääkäripataljoonassa hän toimi komppanianpäällikkönä 1957-1961. Vuodet 1963-1967 hän toimi toimistoupseerina ja toimistoesiupseerina pääesikunnassa. Kadettikoulussa hän toimi Kadettikomppanian päällikkönä ja opettajana 1967-1971. Pohjan prikaatissa hän komensi pataljoonaa 1971-1972. Pohjois-Suomen sotilasläänin esikunnassa Katona toimi yleisesikuntaosaston päällikkönä 1972-1976. Pohjan prikaatia hän komensi 1976-1979. Pääesikunnan koulutusosaston päällikkönä Katona toimi 1979-1980. Vuosina 1980–1984 Katona toimi jalkaväen tarkastajana 1980-1984. Tämän jälkeen hän toimi vielä Savo-Karjalan sotilasläänin komentajana 1984–1990.


title: Quanzhou-laiva

text: Quanzhou-laiva on 1200-luvulla purjehtineen kiinalaisen džonkin hylky, joka on uponnut lähellä Quanzhoun kaupunkia Fujianin maakunnassa. Vuonna 1973 löydetty hylky on merkittävä meriarkeolginen löytö, joka kertoo tuon ajan laivanrakennustekniikasta ja merenkulusta.


title: Quanzhou-laiva

text: Hylyn kaivaukset aloitettiin vuonna 1974 noin 2-3 metrin syvyydestä Quanzhoun lahden rantamudasta. Kaivauksia johti paikallinen arkeologi, professori Zhuang Weij Xiamenin yliopistosta. Todennäköisesti paikalla oli 1200-luvulla kanava. Quanzhoun loistoaikana paikalla oli yksi Kiinan pääsatamista, jota kutsuttiin Houzhou-satamaksi (后渚港, Houzhougang). Laivan osat, jotka jäivät alkuperäisen vedenpinnan yläpuolella, ovat kadonneet, mutta rungon mutaan hautautuneet osat ovat säilyneet kohtuullisen hyvin. Ajoituksen kannalta tärkeimmät todisteet olivat hylystä löytyneet 504 kuparikolikkoa. Niistä 70 ajoittuu Song-dynastiaan, viimeisimmät pian vuoden 1272 jälkeiseen aikaan. Tämän avulla arkeologit ovat päätelleet aluksen uponneen joitain vuosia vuoden 1272 jälkeen eli Eteläisen Song-dynastian viimeisinä vuosina. Eteläisen Song-dynastian valloittivat mongolit vuonna 1279. On arveltu, että laivan miehistön upotti laivan matalaan veteen, jotta lasti ei joutuisi mongolien käsiin.


title: Quanzhou-laiva

text: Arkeologisten tutkimusten mukaan alus oli 34,6 metriä pitkä ja 9,8 metriä leveä kolmimastoinen purjelaiva. Säilyneiden vedenalaisten osien pituus oli 24 metriä, leveys 9,15 metriä ja syväys 2 metriä. Laivan onlon arveltu olleen keskikokoinen pitkänmatkan kauppalaiva. Laiva oli jaettu 12 laipiolla 13 osastoon. Rakenteen tutkiminen on paljastanut piirteitä niin Kiinan rannikolta kuin eteläisestä Aasista. Esimerkiksi lankut oli tiivistettu puusta uutetulla liimalla, joka tunnetaan nimellä "chu-nam". Sitä saatiin Satingran satamasta, läheltä nykypäivän Songkhlata Etelä-Thaimaassa. Tämä on voinut tarkoittaa sitä, että Quanzhoun kauppiailla oli yhteisö esimerkiksi Satingraan satamassa.


title: Quanzhou-laiva

text: Edellä mainittujen kuparikolikoiden lisäksi laivasta löydettiin seitsemän rautakolikkoa sekä 2 000 merikotilonkuorta, jotka ovat mahdollisesti peräisin eteläisestä Itä-Aasiasta tai Hainanista. Varsinainen lasti oli suitsuketikkuja, joita löytyi 12 osastossa kaikkiaan noin 2 400 kiloa. Lisäksi oli pieniä määriä muita arvokkaita tuotteita: viisi "kiinalaista litraa" mustapippuria, Somaliasta peräisin olevaa ambraa, 6,3 grammaa olibaanihartsia todennäköisesti Arabian niemimaalta, 4 kiloa elohopeaa, pieni määrä lohikäärmeen vereksi kutsuttua väriainetta, hematiittia ja yksi kilpikonnan kuori.


title: Quanzhou-laiva

text: Laiva on nykyään säilytetty Quanzhoun merentakaisten suhteiden museossa (泉州海外交通史博物馆), jossa on erityinen "Quonzhuon lahden muinaiset alukset" -näyttely. Se on sijoitettu paviljonkiin, joka on rakennetettu Quanzhoun Kaiyuan-temppelin alueelle. Näyttelyssä on myös malli aluksesta sellaisena, miltä se olisi voinut aikanaan näyttää.


title: Arbetets Vänner

text: Arbetets Vänner (AV) on järjestö, joka on määrittänyt tehtäväkseen edistää erilaisia suomenruotsalaisia pyrkimyksiä. Yhdistys muodostuu kattoyhdistyksestä ja alue-yhdistyksistä. Ensimmäinen AV-yhdistys perustettiin Helsinkiin 1891. Aloitteentekijä yhdistyksen perustamiselle oli toimittaja F. J. Valbäck.


title: Arbetets Vänner

text: Arbetets Vänner oli edelläkävijä suomenruotsalaisena kokoomaliikkeenä ja pyrki liittämään myös ruotsinkielisen kaupunkityöväestön suomenruotsalaisen identiteetin piiriin. Tällä haluttiin estää suomalaiskansalliseksi profiloituneen työväenliikkeen ruotsinkielisenkin työväestön houkutteleminen oman toimintansa piiriin. Koulutustoiminnan avulla yhdistys pyrki estämään sosialismin leviäminen Suomen ruotsinkielisen työväestön keskuuteen. Asteittain yhdistys menetti poliittiset etumerkkinsä ja muuttui kulttuuriyhdistykseksi. Toiminnan luonne muuttui maaseudun nuorisoseuroja muistuttavaksi. 2000-luvun alussa yhdistykseen kuului yhdeksän alayhdistystä ja 1 800 jäsentä.


title: Arbetets Vänner

text: "Arbetets Vänner" -yhdistyksiä perustettiin erityisesti 1890-luvulla. Emoyhdistys Huvudföreningen perustettiin 1891, Turun yhdistys 1893, Sörnäisten 1894, Töölön 1895, Loviisan ja Vaasan 1896 sekä Tammisaaren 1898. Enimmillään yhdistyksiä oli 22. Toiminnassa on nyt yhdeksän yhdistystä, ja niistä nuorin, Korson yhdistys, on perustettu 1946. Jäseniä on yhteensä noin 1 900. Yhdistysten tarkoitus oli alun perin saattaa yhteen eri yhteiskuntaluokkiin kuuluvia henkilöitä opintopiirien ja yhteisten harrastusten merkeissä.


title: Arbetets Vänner

text: Yhdistykset perustivat keskusjärjestön Arbetets Vänners Centralförbund rf vuonna 1952.


title: Alpo Kantola

text: Alpo Anselm Kantola (9. kesäkuuta 1924 Pyhtää – 2. heinäkuuta 2001) oli suomalainen rannikkotykistön upseeri ja kenraaliluutnantti.


title: Alpo Kantola

text: Kantola valmistui ylioppilaaksi Kotkan lyseosta 1942. Hän opiskeli tämän jälkeen Merisotakoulun 18. merikadettikurssilla rannikkotykistön linjalla ja valmistui 1946, Sotakorkeakoulun merisotalinjalta hän valmistui 1956 ja kävi valtakunnallisen maanpuolustuskurssin n:ro 1966. Hän palveli 9. raivaajalaivueessa eri tehtävissä 1947–1949 ja oli rannikkolinnakkeilla kouluttajana 1948–1952. Kotkan Rannikkopatteriston linnakkeen päällikkönä hän toimi vuodet 1952–1955. Pääesikunnassa toimistoupseerina hän työskenteli 1957–1961. 3. divisioonan esikunnassa hän toimi toimistopäällikkönä 1961–1966. Kyproksen YK-joukoissa hän taas palveli 1965–1966. Hän opetti tämän jälkeen Sotakorkeakoulussa vuoteen 1969 asti.Kotkan rannikkopatteristoa hän komensi 1972–1974. Pääesikunnan operatiivisen osaston päällikkönä hän palveli vuodet 1974–1976, kunnes siirtyi rannikkotykistön tarkastajan tehtävään vuosiksi 1976–1979. Ennen eläkkeelle siirtymistään hän palveli puolustusvoimien huoltopäällikkönä Pääesikunnassa 1979–1984.


title: Alpo Kantola

text: Kantola toimi myös sotilasasiamiehenä Varsovassa 1969–1972 sekä Bukarestissa 1970–1972.


title: Armotonta menoa

text: Armotonta menoa (FRS-91001) on Sepi Kumpulaisen ensimmäinen EP-levy. Se ilmestyi vuonna 1991. EP:n kappaleista tunnetuimmaksi on noussut sen avauskappale ’’Armotonta menoa’’.


title: Armotonta menoa

text: Kaikki kappaleet kirjoittanut Sepi Kumpulainen.


title: Armotonta menoa

text: A-puoliB-puoli


title: Evacuate the Dancefloor (kappale)

text: Evacuate the Dancefloor on Cascadan kolmannelta samannimiseltä albumilta julkaistu single. Kappaleella vierailee kuuluisa saksalainen räppäri Carlprit ja se julkaistiin albumin ensimmäisenä singlenä 29. kesäkuuta 2009. Single debytoi Britannian singlelistan ensimmäisellä sijalla 11. heinäkuuta 2009 päättyneellä viikolla. Se pysyi listan kärkipaikoilla kahden viikon ajan. Tästä tuli myös artistin kolmas kappale, joka saavutti ensimmäisen sijan Yhdysvaltain Billboard Hot 100 Dance Airplay-listalla sekä toinen Billboard Hot 100-listan 40 parhaan joukkoon päässyt kappale, seuraten Everytime We Touchia. Single pääsi lukuisissa maissa viiden parhaan joukkoon kuten Itävallassa, Kanadassa, Ranskassa, Saksassa, Irlannissa, Hollannissa ja Uudessa-Seelannissa sekä pääsi Kidz Bop 18-levylle. Kappale löytyy myös Xbox 360-konsolin Kinectille julkaistusta Dance Central-videopelistä.


title: Evacuate the Dancefloor (kappale)

text:
German download release (Amazon MP3/Musicload)
German iTunes release
German download release (Acoustic Mixes) (Amazon MP3)
UK iTunes EP 1
UK iTunes EP 2
UK digital download release


title: Evacuate the Dancefloor (kappale)

text:
UK CD single
UK club promo CD single
US maxi CD single
US iTunes exclusive: The International Mixes (and more)


title: 1,3-propaanidioli

text: 1,3-propaanidioli on kahdenarvoinen alkoholi eli dioli, koska se sisältää kaksi hydroksyyliryhmää (-OH). Se on palavaa ja puhtaassa muodossaan väritöntä ja hajutonta nestettä. 1,3-propaanidiolin kemiallinen kaava on CHO ja rakennekaava HOCH CHCHOH. 1,3-propaanidiolista käytetään myös nimiä "1,3-propyleeniglykoli" ja "propaani-1,3-dioli". Tämän yhdisteen isomeeri on haaroittunut 1,2-propaanidioli eli propyleeniglykoli.


title: 1,3-propaanidioli

text: 1,3-propaanidiolin moolimassa on 76,094 g/mol, sulamispiste −32 °C, kiehumispiste 214 °C, suhteellinen tiheys 1,05 g/cm (vesi = 1,0 g/cm), taitekerroin 1,438-1,44, leimahduspiste 140 °C ja CAS-numero 504-63-2. 1,3-propaanidiolin liukoisuus veteen on 20 °C:n lämpötilassa 100  g/l.


title: 1,3-propaanidioli

text: 1,3-propaanidiolia valmistetaan hydrolysoimalla akroleiinia, jolloin muodostuu 3-hydroksipropanaalia. 3-hydroksipropaanaalista 1,3-propaanidioli saadaan katalkyyttisellä vedytyksellä. Tämän prosessin saanto on kuitenkin huono, joten korvaavia synteesimenetelmiä on pyritty kehittämään. Tällainen on esimerkiksi etyleenioksidin hydroformylaatio rodiumfosfiinikatalyytin läsnä ollessa. 1,3-propaanidiolia käytetään 1,3-dioksaanien, polyestereiden ja eräiden muiden yhdisteiden valmistuksessa.


title: 1,3-propaanidioli

text: 1,3-propaanidiolia lyhyempi suorista dioleista on 1,2-etaanidioli ja vastaavasti yhtä pidempi on 1,4-butaanidioli.


title: Jääkiekon Suomensarja 1960–1961

text: Jääkiekon Suomensarja kaudella 1960-1961 pelattiin kolmessa maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.


title: Jääkiekon Suomensarja 1960–1961

text: Etelä- ja itälohkoissa lohkovoittajat KalPa Kuopiosta ja Hämeenlinnan Tarmo etenivät suoraan lohkovoittajina karsintasarjaan.


title: Jääkiekon Suomensarja 1960–1961

text: Pohjoislohkossa tilanne oli jännittävämpi. Lohkovoitosta kilpailivat viimeiselle kierrokselle asti Porin Karhut ja Kokkolan Hermes, jotka eivät olleet hävinneet otteluakaan muille joukkueille, joukkueet näyttivät päätyvän sarjassa tasapisteisiin, jolloin maaliero ratkaisisi paremmuuden. Tilanne oli ennen viimeistä kierrosta jännittävä, Karhut voitti viimeisen pelinsä Raahen Vesaa vastaan 6–3, mutta Hermes voitti Jäähaukat peräti 19–1 ja näytti menevän paremman maalieronsa turvin mestaruussarjan karsintaan. Silloin Porin Pallo-Toverit, joka oli jo tuolla kaudella varmasti tippumassa Suomensarjasta, yllättäen luovuttikin viimeisen ottelunsa. Sääntöjen mukaan luopuneen joukkueen kaikki pelit mitätöitiin, jolloin Karhujen maalieroksi tulikin yhden maalin parempi kuin Hermekselle. Näin Karhut etenisi lohkovoittajana karsintaan. Jääkiekkoliitto haistoi kuitenkin palaneen käryä ja määräsi Karhujen ja Hermeksen välille pelattaavaksi uusintaottelun puolueettomalla kentällä. Karhut voitti lopulta Tampereella pelatun ottelun 4-2 ja eteni karsintasarjaan.


title: Jääkiekon Suomensarja 1960–1961

text: Karsintasarja lohkovoittajien Tarmon, KalPan ja Karhujen välillä oli tasainen. Ennen viimeistä ratkaisevaa Porissa pelattavaa ottelua Tarmo johti sarjaa pistellä, mutta sillä oli huonompi maaliero kuin Karhuilla ja KalPalla. Tasapelin sattuessa Tarmo jäisi sarjassa viimeiseksi. Varmistaakseen nousunsa, KalPa ja Karhut sopivat pelaavansa viimeisen ottelun tasan. Ottelu päättyi 4–4 ja siten Karhut ja KalPa nousivat SM-sarjaan. Tarmo teki sopupelistä protestin, mutta Jääkiekkoliitto hylkäsi sen. Jäänpuutteen takia kaksi viimeistä karsintapeliä siirrettiin pelattaviksi Helsingin Jäästadionille.


title: Jääkiekon Suomensarja 1960–1961

text: Karhut ja Hermes uusintaotteluun nousukarsintapaikasta. Maakuntasarjaan putosivat viimeisen ottelunsa luovuttanut Porin Pallo-Toverit, joka suljettiin sarjasta, sekä sarjasta otteluitta luopunut Sammon Sudet.


title: Jääkiekon Suomensarja 1960–1961

text:
Uusintaottelu
Tampere


title: Jääkiekon Suomensarja 1960–1961

text: Karhut nousukarsintaan.


title: Jääkiekon Suomensarja 1960–1961

text: Tarmo nousukarsintaan, Tiikerit putosi maakuntasarjaan.


title: Jääkiekon Suomensarja 1960–1961

text: KalPa nousukarsintaan, Porvoon Urheilijat putosi maakuntasarjaan.


title: Jääkiekon Suomensarja 1960–1961

text: Karhut ja KalPa nousivat SM-sarjaan, josta putosivat Oulun Kärpät ja Töölön Vesa.


title: Glorious (kappale)

text: Glorious on Cascadan esittämä ja julkaisema single. Kappale oli yksi Saksan vuoden 2013 euroviisuehdokkaista. Singlen esikatseluversio julkaistiin 9. tammikuuta 2013. Samana päivänä myös kappaleen kokonainen versio pääsi vuotamaan nettiin. Kappale valittiin edustamaan Saksaa vuoden 2013 Euroviisuissa. Single julkaistiin Saksassa digitaalisesti ladattavana 8. helmikuuta 2013.


title: Glorious (kappale)

text: Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta 21. sijalle.


title: Glorious (kappale)

text: Digital Download


title: Rannikkotykistön tarkastaja

text: Rannikkotykistön tarkastaja oli rannikkotykistö-aselajin koulutuksen tasoa valvova sekä aselajin kehittämisestä ja suorituskyvystä vastaava upseeri Suomen puolustusvoimissa, vrt. tykistön tarkastaja. Tehtävä perustettiin 1960-luvun lopussa.


title: Rannikkotykistön tarkastaja

text: Aselajin tarkastaja palveli Pääesikunnassa Helsingissä. Tehtävä lakkautettiin pian Rannikkotykistökoulun lakkauttamisen jälkeen.


title: Johan Laihiander

text: Johan (Juhana) Laihiander (1720–1794) oli suomalainen pappi ja valtiopäivämies. Hän oli vuodesta 1746 Turun akatemian dosentti, 1748 alkaen Euran kirkkoherra ja 1769 Närpiön kirkkoherra. Hän sai 1766 jumaluusopin professorin arvonimen, ja 1779 hänestä tuli teologian tohtori. Hän oli edustajana valtiopäivillä 1755, 1760 ja 1769 pappissäädyssä. Hänelle myönnettiin teologian professorin arvonimi. Hän laati katsauksen Euran historiasta.


title: Jean-Guillaume Béatrix

text: Jean-Guillaume Béatrix (s. 24. maaliskuuta 1988 Saint-Priest) on ranskalainen uransa lopettanut ampumahiihtäjä.


title: Jean-Guillaume Béatrix

text: Béatrix on moninkertainen nuorten arvokisamitalisti ja on voittanut myös yhden nuorten maailmanmestaruuden. Aikuisten arvokisoissa Béatrix on voittanut viisi mitalia. Ruhpoldingin MM-kilpailuissa 2012 hän voitti hopeaa viestissä, kuten myös Nové Měston MM-kilpailuissa 2013. Hänen paras henkilökohtainen sijoituksensa MM-kilpailuista on seitsemäs Nové Měston yhteislähtökilpailusta. Sotšin olympialaisissa 2014 Béatrix saavutti pronssia takaa-ajossa. Normaalimatkalla hän sijoittui kuudenneksi. Kontiolahden MM-kilpailuissa 2015 hän hiihti kolmannen osuuden hopeaa saaneessa Ranskan sekaviestijoukkueessa ja toisen osuuden pronssia saaneessa miesten viestijoukkueessa. Hochfilzenin MM-kilpailuisa 2017 hän aloitti Ranskan hopeaviestin.


title: Jean-Guillaume Béatrix

text: Béatrix saavutti ensimmäisen palkintosijansa maailmancupissa oltuaan toinen Anterselvan takaa-ajokilpailussa kaudella 2013–2014. Seuraavalla kaudella hän oli kolmas Nové Měston pikakilpailussa. Ensimmäisen voittonsa hän saavutti Pokljukan yhteislähtökilpailussa joulukuussa 2015. Hän sijoittui neljänneksi yhteislähdön maailmancupissa kaudella 2016–2017.


title: Jean-Guillaume Béatrix

text: Béatrix lopetti uransa ampumahiihtäjänä keväällä 2018.


title: Herbert August Laitinen

text: Herbert August Laitinen (17. tammikuuta 1915 Ottertail, Minnesota, Yhdysvallat – 1991) oli suomalaista syntyperää oleva yhdysvaltalainen kemisti. Hän toimi Illinoisin yliopiston professorina vuodesta 1947. Hän tutki analyttista kemiaa, sähkökemiaa, polarografiaa, diffuusiota, sulia suoloja ynnä muuta.


title: Ermei Kanninen

text: Ermei Kanninen (19. lokakuuta 1922 Helsinki – 12. marraskuuta 2015 Helsinki) oli suomalainen kenraaliluutnantti.


title: Ermei Kanninen

text: Kanninen kävi Kadettikoulun jatkosodan aikana 1942–1943 ja Sotakorkeakoulun 1953–1955. Hän opetti Kadettikoulussa 1946–1952 ja Taistelukoulussa 1955–1956. Apulaissotilasasiamiehenä Ranskassa hän toimi 1956–1957. Porin prikaatissa hän toimi komppanianpäällikkönä ja pataljoonankomentajana 1957–1958. Toimistoesiupseerina hän työskenteli 1958–1963 pääesikunnassa. Hämeen ratsujääkäripataljoonaan hän oli sijoitettuna 1963–1965. Sotilasasiamiehenä hän oli sijoitettuna Pariisiin ja Brysseliin 1965–1967. Pääesikunnan operatiivisen osaston päällikkönä hän toimi 1967–1971. Päämajamestarina Kanninen palveli 1971–1974. Yleisesikunnan päällikkönä hän oli 1974–1978. Pääesikunnan päällikkönä hän toimi 1978–1982. Hän vaikutti muun muassa alueellisen puolustusjärjestelmän rakentamiseen ja kalustohankintojen kehittämiseen.


title: Ermei Kanninen

text: Kylmän sodan luomassa tilanteessa Kannisella oli valtuudet pitää yhteyttä läntisiin tiedustelupalveluihin ohi virallisen virkatien Suomen miehityksen tai vallankaappauksen varalta. Hänellä ei kuitenkaan ollut tähän poliittista valtuutusta, vaan toiminta tapahtui hänen omalla vastuullaan.


title: Ermei Kanninen

text: Kanninen ylennettiin vänrikiksi 1941, luutnantiksi 1943, kapteeniksi 1948, majuriksi 1958, everstiluutnantiksi 1965, everstiksi 1968, kenraalimajuriksi 1971 ja kenraaliluutnantiksi 1974.


title: Ermei Kanninen

text: Sotilasuransa ohella Kanninen toimi vuosien ajan autoilu- ja autourheilujärjestöjen johtotehtävissä niin kansallisella kuin kansainväliselläkin tasolla, muun muassa Autourheilun Kansallisen Kilpailulautakunnan (AKK) jäsenenä 1958–1965 ja varapuheenjohtajana 1961–1965, Autoliiton hallituksen puheenjohtajana 1972–1978 ja valtuuskunnan puheenjohtajana 1978–1980 sekä Kansainvälisen autoliiton (FIA) hallituksen jäsenenä 1964–1981 ja FIA:n kansainvälisen vetoomustuomioistuimen jäsenenä 1970–1987. Hänet kutsuttiin Autoliiton kunniapuheenjohtajaksi vuonna 1980 ja FIA:n kunniajäseneksi vuonna 1987. Toimittaja Erkki Vanhasen mukaan Ermei Kanninen oli keskeisesti nostamassa suomalaista autourheilua kansainväliselle tasolle. Ranskan kielen hyvin hallinnut Kanninen oli vuosien ajan tuttu näky Monte Carlo -rallin lähtöpaikalla Monacossa varmistamassa, ettei suomalaisilla osanottajilla ollut ongelmia.


title: Urho Jonkka

text: Urho Henrik Jonkka (25. syyskuuta 1893 Punkalaidun – 22. toukokuuta 1966 Helsinki) oli suomalainen kenraalimajuri.


title: Urho Jonkka

text: Jonkka valmistui Kadettikoulusta 1922 ja Sotakorkeakoulusta 1930 (ye-upseeri 1942). Hän toimi joukkueenjohtana Seinäjoen pataljoonassa vuonna 1918. 3. divisioonan esikunnassa hän työskenteli toimistoupseerina ja apulaisintendenttinä 1918-1924. Puolustusministeriön intendenttiosastolla hän oli toimistoupseerina 1924-1926. Kuormastopataljoonassa hän toimi komppanianpäällikkönä 1927-1928. Puolustusministeriön intendenttiosaston toimistopäällikkönä Jonkka palveli 1931-1940. Vuonna 1941 hän toimi ilmavoimien intendenttinä. Jatkosodassa hän oli sijoitettuna II armeijakunnan ja myöhemmin Maaselän ryhmän huoltopäälliköksi. Huoltoupseerikoulua hän johti 1945-1950. Pääesikunnan pääintendenttinä ja sotatalouspäällikkönä hän oli 1950-1952. Ennen eläköitymistään Jonkka toimi pääesikunnan huoltopäällikkönä 1952-1953.


title: Urho Jonkka

text: Ylennykset: vänrikki 1918, luutnantti 1923, kapteeni 1925, majuri 1930, everstiluutnantti 1937, eversti 1941, kenraalimajuri 1950.


title: Num3rot (6. tuotantokausi)

text: Yhdysvaltalaisen televisiosarjan Num3rot kuudennen ja samalla viimeisen tuotantokauden esittäminen alkoi Yhdysvalloissa 25. syyskuuta 2009 ja päättyi 12. maaliskuuta 2010. Suomessa sarjan esittäminen alkoi 31. heinäkuuta 2012. Tuotantokauteen kuului aiemmista poiketen vain 16 jaksoa.


title: Num3rot (6. tuotantokausi)

text: Kauden aikana Charlie ja Amita menevät naimisiin, Larry muuttaa joksikin aikaa asumaan aavikolle ja Don pohtii uudelleen seurustelusuhdettaan Robinin kanssa.


title: Num3rot (6. tuotantokausi)

text: FBI jahtaa tarkka-ampujaa, joka yrittää murhata FBI:n suojeluksessa olevaa henkilöä.


title: Num3rot (6. tuotantokausi)

text: Donia aikoinaan opastanut poliisi menettää kaksi miestään pankkiryöstöä seuranneessa tulitaistelussa. Ryöstäjät jäävät kiinni, mutta väittävät jonkun muun ampuneen poliisit. Larry Fleinhardt kieltäytyy kutsusta osallistua Higgsin hiukkasen (jota ei vielä jakson kuvaamisen aikaan oltu löydetty) etsimiseen ja lopettaa opettamisen yliopistolla.


title: Num3rot (6. tuotantokausi)

text: Don yrittää yhdessä tiiminsä kanssa selvittää suurta venäläisen rulettiturnauksen pyörittäjää. Samaan aikaan Don ja Charlie alkavat huolestua Alanin taloudesta.


title: Num3rot (6. tuotantokausi)

text: FBI tutkii murhasarjaa, jotka on kopioitu suoraan pian ilmestyvästä elokuvasta. Samaan aikaan Larry lähtee Los Angelesista ja Alan alkaa etsimään itselleen työpaikkaa.


title: Num3rot (6. tuotantokausi)

text: Donin tiimi saa tutkittavakseen geneetikon tyttären katoamisen, jonka epäillään olevan kidnappaus. Charlie ja Amita miettivät lasten hankkimista.


title: Num3rot (6. tuotantokausi)

text: Entiseen armeijan tukikohtaan ilmestyy naisen ruumis ja FBI saa tehtäväkseen selvittää ruumiin alkuperän.


title: Num3rot (6. tuotantokausi)

text: FBI yrittää jäljittää internetissä toimivaa vaikutusvaltaista rikollista peiteoperaation avulla, mutta taitava hakkeri kaataa FBI:n suunnitelmat. Hakkerin toimet kuitenkin kiinnostavat muitakin kuin poliisia ja pian hakkeri ajautuu hengenvaaraan.


title: Num3rot (6. tuotantokausi)

text: Ian Edgerton joutuu yllättäen murhaepäilyksi, kun hänen kuulustelemansa tiedonantaja löydetään kuolleena. Pidätystä välttääkseen Edgerton piiloutuu vankilaan ja ottaa poliisin panttivangiksi.


title: Num3rot (6. tuotantokausi)

text: Ryhmä rikollisia ottaa suuren jalokiviryöstön yhteydessä joukon ihmisiä panttivangeikseen, minkä seurauksena Don kutsuu apuunsa samankaltaisista ryöstöistä tuomitun John Buckleyn.


title: Num3rot (6. tuotantokausi)

text: FBI estää suuren rahankuljetusryöstön, jonka yhteydessä he löytävät D.B. Cooperille annettuja lunnasrahoja. Don turvautuu D.B. Cooperin tapausta tutkineen Roger Bloomin apuun.


title: Num3rot (6. tuotantokausi)

text: Donin tiimi tutkii ryöstösarjaa, jossa ryöstäjiä ovat kiinnostaneet vain valmiiksi raaputetut arvat.


title: Num3rot (6. tuotantokausi)

text: Don saa tutkittavakseen tapauksen, jossa matkalla kadonneessa asekuljetuksessa olleilla aseilla aletaan tekemään satunnaisia murhia Los Angelesissa. Samalla Charlie ja Amita yrittävät päästä yhteisymmärrykseen hääpäivästään ja Don pohtii uudelleen suhdettaan Robin Brooksin kanssa.


title: Num3rot (6. tuotantokausi)

text: FBI etsii sarjamurhaajaa, joka tappaa prostitoituja naisia käyttäviä miehiä. Colby Granger ja Nikki Betancourt ajavat pahan kolarin.


title: Num3rot (6. tuotantokausi)

text: Kesken palkintogaalan gaalan vierailta varastetaan miljoonien arvoisia koruja. Samaan aikaan Don alkaa tutkimaan uudelleen erästä vanhaa tapausta ja Larry palaa takaisin Los Angelesiin.


title: Num3rot (6. tuotantokausi)

text: Donin tiimi tutkii tapausta, jossa kaksi saman miehen lapsena hyväksikäyttämää ystävää murhataan lyhyen ajan sisällä.


title: Num3rot (6. tuotantokausi)

text: Donin virka-ase varastetaan ja sitä käytetään omankädenoikeuden toteuttamisessa. Charlie ja Amita menevät naimisiin.


title: Gallowayponi

text: Gallowayponi on sukupuuttoon kuollut Skotlannista kotoisin ollut ponirotu. Sitä arvostettiin nopeana ja varmajalkaisena matkaponina.


title: Gallowayponi

text: Gallowayponi oli noin 142 cm korkea, harvoin sitä suurempi. Se oli rakenteeltaan tukeva ja tiivis. Sillä oli suhteellisen pieni pää ja erityisen siistit jalkaluut. Väritys oli yleisimmin ruunikko tai mustanruunikko.


title: Gallowayponi

text: Gallowayponi oli hyvin nopea ja varmajalkainen matkaponi ja erityisen arvokas kallioisilla ja vuoristoisilla alueilla kuljettaessa. Rodun huomattavasta nopeutta ja kestävyyttä osoittavat useat kertomukset muun muassa pitkänmatkan ratsastukseen liittyneistä vedonlyönneistä.


title: Gallowayponi

text: Gallowayponi oli peräisin Skotlannin Gallowayn alueelta. Rotua on pidetty hyvin vanhana sen maineen perusteella; lisäksi alueelta tuotiin runsaasti hevosia 1200-luvun lopulla hallinneelle Englannin kuningas Edvard I:lle. Rotuun uskottiin sekoittuneen parantavaa vaikutusta Voittamattoman armadan hylyistä paenneista espanjalaisista jennet-tyypin ratsuhevosista.


title: Gallowayponi

text: 1830-luvulla gallowayponi oli jo miltei sukupuutossa.


Euroopan kriminaalipolitiikan instituutti (HEUNI, engl. The European Institute for Crime Prevention and Control) toimii Yhdistyneiden kansakuntien yhteydessä. HEUNIn päätoimipaikka on Helsingissä ja sen toimialuetta on koko Eurooppa. HEUNIn tehtävänä on auttaa YK:n kriminaalipoliittisten päätösten ja suositusten toteuttamisessa.


title: Lars Heinrichs

text: Lars Gunnar Heinrichs (31. tammikuuta 1920 Pariisi – 20. maaliskuuta 1985 Jyväskylä) oli suomalainen kenraalimajuri. Hänen vanhempansa olivat diplomi-insinööri ja jääkärieversti Karl Gunnar Heinrichs ja Elisabeth Anderzén. Jalkaväenkenraali Axel Erik Heinrichs oli hänen setänsä.


title: Lars Heinrichs

text: Lars Heinrichs valmistui Kadettikoulusta jatkosodan aikana 1943 ja Sotakorkeakoulusta 1952 (ye-upseeri 1954). Talvisodassa hän toimi joukkueenjohtajana PPP 8:ssa ja jatkosodassa komppanianpäällikkö JR 53:ssa. Sodan jälkeen hän oli sijoitettuna eri jalkaväkirykmentteihin. Pääesikunnassa hän työskenteli toimistoupseerina 1953-1954. Hän opetti Taistelukoulussa 1954-1959. Uudenmaan prikaatin esikuntapäälliköksi hänet nimitettiin vuosiksi 1959-1961. Pääesikunnan ulkomaantoimiston päällikkönä hän oli 1961. Sotilasasiamiehenä Ruotsissa, Tanskassa ja Norjassa hän toimi 1961-1965. Uudenmaan rakuunapataljoonaa Heinrichs komensi vuosina 1965-1966. Pääesikunnassa hän oli tiedustelupäällikkönä 1966-1971. Kadettikoulua hän johti 1971-1974. Sisä-Suomen sotilasläänin komentajana Heinrichs toimi vuodesta 1974 eteenpäin.


title: John Nettleton

text: John Dering Nettleton oli Etelä-Afrikan tasavallassa syntynyt brittiläinen pommituslentäjä. Hän lensi Avro Lancaster -pommikoneita. Nettletonin sotilasarvo oli Augsburgin hyökkäyksen aikaan Squadron Leader - eli kapteenin arvoinen.


title: John Nettleton

text: John Nettleton palveli 44. raskaassa pommituslaivueessa. Hän johti hyökkäyksiä mm. Etelä-Saksan Augsburgiin, missä pommitti sukellusveneiden moottoreita valmistavaa MAN-tehdaskompleksia. Nettleton sai tästä ansiosta Viktorian ristin, VC:n. Pommitus tapahtui 17. huhtikuuta 1942. Tehtaat vaurioituivat pahoin, mutta matalalta tapahtunut tarkkuuspommitus vaati kovan hinnan: kaikkiaan 7 Lancaster-konetta menetettiin tuossa hyökkäyksessä. 44. raskaan pommilaivueen ohella, hyökkäsi myös 97. laivue.


title: John Nettleton

text: Majurin arvoinen (engl. Wing Commander) Nettleton katosi miehistöineen (koneen kutsutunnus: KM-Z) Torinon pommituksessa. Tämä tapahtui 12.-13. heinäkuuta 1943. Nettleton oli ensimmäinen Viktorian ristin saanut Lancaster-lentäjä.


title: Magnus Haaksalo

text: Magnus Haaksalo (vuoteen 1940 Hagner), (29. toukokuuta 1920 Viipuri – 17. marraskuuta 1989 Helsinki oli suomalainen upseeri ja kenraaliluutnantti.


title: Magnus Haaksalo

text: Haaksalo valmistui Kadettikoulusta 1941 ja Sotakorkeakoulusta 1952 (yleisesikuntaupseeriksi 1953). Hän toimi 1941 JR 5:ssä komppanianpäällikkönä. 1942 hän toimi RUK:ssa kouluttajana. 1943–1944 hän toimi komppanianpäällikkönä ja pataljoonan komentajan viransijaisena. Puolustusvoimien komentajan adjutanttina hän työskenteli 1945–1949. Vaasan sotilaspiirin esikunnassa hän oli toimistopäällikkönä 1953–1954. Taistelukoulussa hän opetti 1954–1956. Egyptissä hän toimi suomalaisen YK-komppanian yhteysupseerina 1957. Sotakorkeakoulussa hän opetti taktiikkaa vuosina 1957–1963. Rannikkojääkäripataljoonaa Haaksalo komensi 1963–1966. Kadettikoulun johtajana hän toimi everstiksi ylennettynä 1966–1971. Sisä-Suomen sotilasläänin komentajana hän toimi 1971–1974 ja Pohjois-Suomen sotilasläänin komentajana 1974–1980 josta tehtävästä jäi reserviin.


title: Magnus Haaksalo

text: Ylennykset: vänrikki 1941, luutnantti 1941, kapteeni 1943, majuri 1954, everstiluutnantti 1959, eversti 1966, kenraalimajuri 1971, kenraaliluutnantti 1976.


title: Magnus Haaksalo

text: Hänen tuhkauurnansa kätkettiin Hietaniemen uurnalehtoon. Sittemmin uurna on siirretty Kulosaaren hautausmaalle.


title: Aijol Brandt

text: Bo Aijol Alexis Brandt (24. toukokuuta 1909 Loviisa – 2. tammikuuta 1992 Helsinki) oli suomalainen kenraalimajuri.


title: Aijol Brandt

text: Brandt valmistui Kadettikoulusta 1930, suoritti sotateknillisiä opintoja 1936-1938 ja kävi Sotakorkeakoulun 1953-1955 sekä valtakunnallisen maanpuolustuskurssin 1964. Hän toimi nuorempana upseerina ja komppanianpäällikkönä Viestipataljoonassa 1930-1936. Pioneeripataljoonaan hän oli sijoitettuna 1938-1939. Talvisodan aikoihin 1939-1940 hän palveli toimistopäällikkönä. Viestipataljoona 20:ä hän komensi 1940. Toimistoupseerina pääesikunnassa hän oli 1940-1941. 5. divisioonan viestikomentajana Brandt toimi 1941-1942. Viestipataljoona 10:ä hän komensi 1942-1944. Viestirykmentin aliupseerikoulun johtajana hän oli 1945. Sotakorkeakoulussa hän toimi opettajana 1946-1952. Pääesikunnassa hän oli toimistopäällikkönä 1955-1960. Porin sotilaspiirin päällikkönä hän palveli 1960-1963. Viestirykmenttiä Brandt komensi 1963-1964. Osastopäällikkönä pääesikunnassa hän toimi vuodesta 1964 alkaen. Viestitarkastajana hän toimi 1967-1968.


title: Henkilötietolaki

text: Henkilötietolaki (, ) on vuonna 1999 Suomessa säädetty laki henkilöitä koskevien tietojen käsittelemisestä ja henkilörekistereistä. Henkilötietolaki on Euroopan unionin tietosuojadirektiivin mukainen.


title: Henkilötietolaki

text: Tätä edeltävä henkilörekisterilaki (lyhenne HRL) on Suomessa vuonna 1987 voimaan tullut laki henkilöiden tietojen rekisteröinnistä. Vuonna 1987 Suomeen perustettiin myös tietosuojalautakunta ja tietosuojavaltuutetun virka henkilörekisterilaissa tarkoitettujen asioiden käsittelemistä varten.


title: Istanbulin jazzfestivaali

text: Istanbulin jazzfestivaali on Istanbulin kulttuuri- ja taidesäätiön (IKSV) vuosittainen tapahtuma Istanbulissa, Turkissa. Se pidettiin ensi kertaa vuonna 1994 ja ajoittuu heinäkuun ensimmäiselle puoliskolle. Eri jazztyylien lisäksi tapahtumassa on esitetty muutakin musiikkia, kuten rockia, poppia, reggaeta, funkia ja maailmanmusiikkia. Istanbulin jazzfestivaalilla käy vuosittain noin 50 000 vierasta yli 30:ssa konsertissa. Vuodesta 2002 lähtien tapahtumassa on jaettu palkinto elinikäisistä saavutuksista.


title: Istanbulin jazzfestivaali

text: Tapahtuma on International Jazz Festivals Organizationin (IJFO) jäsenfestivaali. Esiintyjiin ovat lukeutuneet Al Di Meola, Bobby McFerrin, Jan Garbarek, Chick Corea, Herbie Hancock, Keith Jarrett, Marcus Miller, Diana Krall, Wynton Marsalis, Ornette Coleman, Tony Bennett, Eric Clapton, Joan Baez, Lou Reed, Nick Cave, Sting, Tori Amos, Elvis Costello, Norah Jones, Paul Simon, Dead Can Dance, Massive Attack, Björk, Suzanne Vega, Bryan Ferry, Grace Jones, Seal, Jamie Cullum ja Joss Stone.


title: Istanbulin jazzfestivaali

text: Istanbulin jazzfestivaali pyrkii rohkaisemaan jazzmusiikin tuottamista Turkissa ja edistämään sen kansainvälistä suosiota.


title: Roy Black

text: Roy Black, oikealta nimeltään Gerhard Höllerich (25. tammikuuta 1943 – 9. lokakuuta 1991), oli saksalainen romanttisten balladien laulaja. Hän aloitti uransa rock and roll -muusikkona perustamalla yhtyeen "Roy Black & His Cannons" vuonna 1963. Yhtye sai levytyssopimuksen Polydor Recordsilta. Black omaksui taiteilijanimensä tummien hiustensa ja Roy Orbisoniin kohdistuneen ihailunsa johdosta.


title: Roy Black

text: Levy-yhtiö alkoi ohjata Blackia kohti soolouraa, ja hänestä tuli poplaulajana yksi maansa menestyksekkäimmistä levyttävistä artisteista. Hän myös esiintyi useissa elokuvissa ja televisio-ohjelmissa vuodesta 1967 lähtien. Black kärsi alkoholi- ja muista päihdeongelmista. Hän kuoli sydämen vajaatoimintaan, mutta myös tahallisesta yliannostuksesta esitettiin arveluja.


title: Alisa Weilerstein

text: Alisa Weilerstein (s. 1982 Rochester, New York) on yhdysvaltalainen sellisti. Hän on viulisti Donald Weilersteinin ja pianisti Vivian Hornik Weilersteinin tytär. Hänen veljensä on kapellimestari ja viulisti Joshua Weilerstein.


title: Alisa Weilerstein

text: Weilerstein aloitti sellonsoiton 4-vuotiaana. Hän esitti 13-vuotiaana Clevelandin orkesterin kanssa Tšaikovskin Rokokoo-muunnelmat. Sittemmin hän on esiintynyt muiden muassa Berliinin filharmonikkojen, Chicagon sinfoniaorkesterin, Orchestre National de Francen, Bostonin sinfoniaorkesterin ja New Yorkin filharmonikkojen kanssa. Weilerstein on myös soittanut kamarimusiikkia ja muodostanut vanhempiensa kanssa trion. Vuonna 2011 hän sai MacArthur-palkinnon. Nykymusiikillekin omistautuneena sellistinä hän on esittänyt Lera Auerbachin, Osvaldo Golijovin ja Joseph Hallmanin teoksia. Syksyllä 2012 julkaistiin Deccan levy, jolla Weilerstein tulkitsee Edward Elgarin ja Elliott Carterin konsertot.


title: Alisa Weilerstein

text: Weilerstein valmistui Bachelor of Arts -oppiarvolla Columbian yliopistosta vuonna 2004.


title: Sosiaalinen innovaatio

text: Sosiaalisella innovaatiolla tarkoitetaan käytäntöön vietyjä keksintöjä, jotka vaikuttavat myönteisesti ihmisten elämään vastaamalla heidän sosiaalisiin tarpeisiinsa. Parannukset voivat olla esimerkiksi uusia toimintatapoja, strategioita tai organisaatioita. Useimmiten sosiaaliset innovaatiot liittyvät yhteiskunnan toimintaan, terveyteen ja hyvinvointiin, koulutukseen ja työoloihin. Sosiaalisilla innovaatioilla nähdään merkittävä rooli kansalaisyhteiskunnan vahvistamisessa.


title: Sosiaalinen innovaatio

text: Sosiaalinen innovaatio on usein uudenlainen yhdistelmä useista jo olemassa olevista käytännöistä. Yleistä niille on eri alojen ja organisaatioiden rajojen ylittäminen ja aikaisemmin kohtaamattomien yksilöiden tai ryhmien yhteen saattaminen.


title: Sosiaalinen innovaatio

text: Suomalaisia sosiaalisia innovaatioita hallinnon alalla ovat esimerkiksi eduskunnan tulevaisuusvaliokunta sekä naisten äänioikeus ja 40 prosentin kiintiö. Sosiaalipolitiikan ja terveyden alalla tehtyjä sosiaalisia innovaatioita ovat muun muassa taloyhtiöt, työeläkejärjestelmä, lasten päivähoito, isyysvapaa, äitiyspakkaus, sosiaalinen sekoittaminen asuntopolitiikassa, maksuton kouluateria, rikosten sovittelu, terveyskeskukset, äitiys- ja lastenneuvola ja Pohjois-Karjala-projektii. Myös koko maan kattava kirjasto ja peruskouluverkko, maksuton koulutus, opintotuki ja vapaa sivistystyö ovat tärkeitä suomalaisia sosiaalisia innovaatioita.


title: Sosiaalinen innovaatio

text: Hallinnollisten. sosiaalipoliittisten, terveyteen, sivistykseen ja kansalaisyhteiskuntaan liittyvien sosiaalisten innovaatioiden lisäksi voidaan tiettyjä keksintöjä pitää teknisinä sosiaalisina innovaatioina. Näitä ovat esimerkiksi avoimen lähdekoodin ja Wikipedia-yhteisöjen toimintatavat ja -kulttuuri. Myös viime vuosina yleistyneet, sosiaalisen median luomille mahdollisuuksille syntyneet tempauspäivät, kuten Ravintolapäivä ja Siivouspäivä voidaan luokitella teknisiksi sosiaalisiksi innovaatioiksi.


title: Sosiaalinen innovaatio

text: Sosiaalisen innovaation käsite yleistyi 1960-luvulla Isossa-Britanniassa ja Yhdysvalloissa osana kansalaisoikeusliikettä. Esimerkiksi englantilainen sosiologi ja poliitikko Michael Young käytti sosiaalisen innovaation käsitettä sellaisten perustamiensa organisaatioiden yhteydessä kuten avoin yliopisto ja Which? - kuluttajavalistusjärjestö. Suomessa sosiaalisten innovaatioiden puolesta on puhunut erityisesti Ilkka Taipale, joka tunnetaan muun muassa yhtenä Marraskuun liikeen perustajana.


title: Sosiaalinen innovaatio

text: Sosiaalinen innovaatio voidaan nähdä myös uutena muotikäsitteenä sosiaalista kehitystä edistäville toimille. Esimerkiksi yhdysvaltalaista Benjamin Frankliniä, yleisen kirjaston ja vapaapalokunta-aatteen perustajana voidaan pitää yhtenä varhaisimmista, myös sosiaalisia innovaatioita kehitelleenä keksijänä. Myös osuuskuntatoiminnan isä, englantilainen Robert Owen mainitaan usein yhtenä varhaisimmista sosiaalisten innovaatioiden kehittelijänä. Toisaalta sosiaalisten innovaatioiden ajatus löytyy myös klassisten sosiologien kuten Karl Marxin, Max Weberin ja Émile Durkheimin teoksista.


title: Sosiaalinen innovaatio

text: Viime vuosina sosiaalisten innovaatioiden yhteydessä on puhuttu myös palvelumuotoilusta. Esimerkiksi Helsingin maailman designpääkaupunki vuoden aikana 2012 korostettiin kaupungin palvelutoiminnan kehittämisessä palvelumuotoilumenetelmien käyttöä.


title: Oiva Lakari

text: Oiva Johannes Lakari (20. helmikuuta 1883 Pudasjärvi – 24. syyskuuta 1941 Helsinki) oli suomalainen metsätieteilijä ja hallintovirkamies.


title: Oiva Lakari

text: Lakarin vanhemmat olivat opettaja ja talousjohtaja Juho Lakari ja Fanny Nordberg ja puoliso vuodesta 1919 Elma Karolina Eerola. Hän tuli ylioppilaaksi Oulun lyseosta 1905, sai päästötodistuksen Evon metsäopistosta 1908 ja väitteli filosofian tohtoriksi 1915 aiheesta "Studien über die Samenjahre und Altersklassenverhältnisse der Kieferwäldern auf dem nordfinnischen Heideboden". Lakari toimi Metsähallituksen arvioimisosaston johtajana 1921–1937 ja ylijohtajana 1937–1941.


title: Toinen (kappale)

text: Toinen on Jenni Vartiaisen Ihmisten edessä -albumin kolmas single, joka julkaistiin 3. joulukuuta 2007.


title: Toinen (kappale)

text: Single on sijoittunut parhaimmillaan Suomen virallisen singlelistan 13. sijalle alkuvuodesta 2008 sekä 10. sijalle Suomen virallisella latauslistalla.


title: Toinen (kappale)

text: Single löytyy myös vuonna 2007 ensi-iltansa saaneen Sooloilua -elokuvan soundtrack-levyltä.


title: Toinen (kappale)

text: Digital download


title: Lampén

text: Lampén on seuraavien henkilöiden sukunimi:


title: Luettelo televisiosarjan The Walking Dead hahmoista

text:
"The Walking Dead" on yhdysvaltalainen kauhudraamasarja, jonka on kehittänyt Frank Darabont. Se perustuu Robert Kirkmanin samannimiseen sarjakuvasarjaan. Seuraavassa luettelossa on lueteltu televisiosarjassa esiintyvät hahmot.Alexandria Safe-Zone sijaitsee Virginiassa lähellä Washington D.C:tä. Alexandriassa asuu muitakin selviytyjiä ja aluetta suojaa vahvat aidat. Deanna johtaa yhdessä miehensä Regin kanssa. Myöhemmin Aaron löytää Rickin ryhmän ja päättää kotiuttaa nämä Alexandriaan. Deannan ja Regin poika Aiden saa surmansa tarvikkeidenhakumatkalla ja myöhemmin humaltunut Pete Anderson viiltää Regiltä vahingossa kurkun auki. Myöhemmin Morgan liittyy Alexandriaan. Haudatessaan Peten ulkopuolelle, Rick ja Morgan löytävät hylätyn louhoksen, jonne on teljetty tuhansia kulkijoita. Rick tajuaa, että juuri tämän takia asukkaat eivät ole joutuneet kohtaamaan ongelmia ja haluaa päästä eroon kulkijoista, koska niiden päästämä meteli houkuttelee lisää. Kulkijoiden karkotus saa takaiskun, kun Wolvesit hyökkäävät Alexandriaan tappaen monta viatonta siviiliä, mutta Carol onnistuu tappamaan kaikki muut Wolvesista. Rickin saapuessa takaisin Alexandriaan, suuri kulkijalaumaa seuraa häntä ja piirittävät Alexandrian. Rick ja muut alkavat vahvistaa aitauksia ja Deanna suunnittelee Alexandrian laajentamista. Joukko kokee takaiskun, kun Wolvesin hyökkäyksen aikana kellotorniin osunut rekka mursi tornin tukirakenteen ja lopulta se kaatuu muurin päälle päästäen samalla lauman Alexandriaan. Deannaa purraan kylkeen ja tämä antaa Alexandrian johtajuuden Rickille. Rick päättää karkottaa kulkijat pois Alexandriasta, koska paikka on heidän kotinsa ja niiden on taisteltava sen eteen. Asukkaat onnistuvat lopulta tappamaan kaikki kulkijat ja aloittavat Alexandrian jälleen rakentamisen. Noin kaksi kuukautta kulkija taistelun jälkeen, Alexandria on kehittynyt. Asukkaat kasvattavat kasveja, muureja on vahvistettu ja vartionti tehostettu. Myöhemmin ryhmä saa kuullaa Pelastajista ja varautuvat hyökkäykseen. Rickin ja muiden lähtiessään Hiltopiin, Gabriel ottaa päävastuun Alexandrian turvallisuudesta. Negan ja Pelastajat yllättivät Rickin ja rangaistukseksi Negan tappoi Abrahamin ja Glennin. Saarnan aikana Negan kertoi että Alexandrialaiset joutuvat luovuttamaan joka viikon välein tarvikkeita. Negan saapuu Alexandriaan ensimmäiselle vierailulle etuajassa. Kun Rick yritti saada selville minne kaksi asetta on piilotettu, hän paljastaa että ei ole enää ryhmän johtaja vaan Negan. Neganin tapettuaan Spencerin ja Aratin tapettuaan Olivian, Rick päättää asettua vihdoin Negania vastaan. Ryhmä valmistautuu sotaa. Kun Darylin suunnitelma tappaa kaikki Pelastajat, jotka olivat saaroksissa kulkijoiden ympäröimänä Turvapaikassa, Pelastajat iskevät Alexandriaan ja tuhoavat sen melkein kokonaan. Hyökkäyksen seurauksena Alexandria joutuu kulkijalauman valtaamaksi. Kaikki asukkaat siirtyvät evakkoon Hiltopiin. Sodan jälkeen, asukkaat tappavat kaikki kulkijat ja aloittavat jälleen rakentamaan Alexandriaan. Moralesin perhe koostui hänen vaimostaan Mirandasta, pojastaan Louisesta ja tyttärestään Elizasta. Moralesin perhe lähti omille teilleen. Morales kohtaa Rickin myöhemmin kartanossa. Morales on liittynyt Pelastajiin ja kertoo Rickille heidän ystävyyden olevan ohi. Morales kertoo perheensä kohtalosta. Lopulta Daryl tappaa Moralesin vaikka tämä tiesi kuka hän oli.Grady Memorial Hospital on sairaala Atlantan kaupungissa, kaupunginosassa nimeltään Slabtown. Sairaalassa olevat selviytyjät yrittävät pelastaa löytämiään selviytyjiä. Paikan johtajana toimii konstaapeli Dawn Lerner. Sairaalan ainoa elossa oleva lääkäri on tohtori Steven Edwards. Viidennellä tuotantokaudella paljastuu, että Grady Memorial Hospitalissa asuvat poliisit pelastivat Beth Greenen kulkijoilta hautausmaan läheltä. Poliisit laittavat pelastamansa selviytyjät pakkotyöhön kunnes "velka on maksettu". Poliisit ovat pelastaneet myös Noah -nimisen pojan ja Carol Peletierin.
Greenen naapurit menehtyivät zombien hyökkäykseen.
Caesar Martinez löytää uusia selviytyijät kun tämä hylkäsi Kuvernöörin yhdessä Shumbterin kanssa. Myöhemmin Martinez ja Kuvernööri kohtaavat ja Caesar hyväksyy tämän hänen joukkoonsa, mutta sanoo Philipille että on ryhmän johtaja. Myöhemmin Kuvernööri hakkaa Martinezia golfmailalla päähän ja syöttää hänet zombeille. Myöhemmin Philip tappaa Martinezin paikan ottaneen Peten hänen asuntovaunussaan. Myöhemmin Philip nimeää itsensä johtajaksi ja paljastaa Mitchille suunnitelmansa vallata Vankila, joka olisi paljon turvallisempi paikka asua ja haluaisi käyttää tankkia apunaan. Kuvernööri saa lopulta surmansa ja kaikki Martinezin joukot saavat sodassa surmansa.Woodbury sijaitsi Georgiassa, melko lähellä vankilaa. Woodburyn ympärille oltiin rakennettu muuri joka esti kulkijoiden pääsyn kaupunkiin. Muurien joka puolella oli myös vartijoita. Paikan johtajana oli Kuvernööriksi itseään kutsunut Philip Blake. Woodburyn asukkaat jättävät kommunikaation kun saavat selville että Kuvernööri oli tappanut melkein kaikki vankilan hyökkäykseen osallistuneet ihmiset. Kuvernööri palaa Woodburyyn myöhemmin ja huomaa kaupungin olevan autio.
Joen ryhmä koostui seitsemästä henkilöistä. Joe oli ryhmän johtaja. He löytävät Darylin ja onnistuvat lopulta löytämään Rickin, Carlin ja Michonnenin, koska nämä olivat osallisena heidän yhden ryhmäläisen Loun kuolemasta. Rick, Michonne ja Daryl kuitenkin tappavat kaikki.Terminus sijaitsee Ruralissa, Georgian osavaltiossa. Paikan asukkaat tarjovat muille selviytyjille "turvapaikkaa". Sasha, Bob, Tara, Maggie, Glenn ja Abrahamin ryhmä löytävät Terminuksen ensimmäisenä. Rickin, Carlin, Darylin ja Michonnen saavuttuaan Terminukselle, Rick huomaa asukkaiden pitävän muiden vankilaselviytyjien asuja tai esineitä. Paikan asukkaat paljastuvat kannibaaleiksi, jotka syövät sinne saapvat selviytyijät. Terminus tuhoutuu pian Rickin ryhmän saavuttua. Henkiin jääneet terminuslaiset alkavat metsästää heitä. Ensimmäinen uhri on Bob, joka menettää vasemman jalkansa. Rickin ryhmä tappaa loput terminuslaiset Gabriel Stokesin kirkossa.The Saviorit (suomeksi Pelastajat) on tuttu ryhmä sarjakuvasta, jota johtaa karismaattinen Negan. Ryhmä nähtiin ensimmäistä kertaan kuudennen kauden kuudennessa jaksossa ja myöhemmin Daryl, Sasha ja Abraham kohtaavat ryhmän kahdeksannessa jaksossa. Yksi Pelastajista Bud käskee kolmikon luopumaan aseistaan ja että ne kuuluvat nyt heidän johtajalleen Neganille. Jengi saa surmansa, kun Daryl ampui heidät singolla palasiksi. Hilptonissa Paul kertoo Pelastajien haittaavan heidän arkea. Maggie tekee Gregoryn kanssa tarjouksen, jossa he hoitavat Pelastajat heidän puolestaan. Yksi Hiltopin asukkaista Andy johdattaa Rickin ja muut Pelastajien tukikohtaan jossa he pitivät panttivankina Craigia. Andy vie Gregorya muistuttavan irtopään Pelastajille, jonka seurauksena Craig vapautuu ja Alexandrialaiset alkavat tappaa Pelastajia. Rick ampuu lopulta Primon joka kertoi olevansa ryhmän johtaja Negan, mutta Molly kertoo Carolille, että he kaikkivat Neganeita. Rick ja muut luulivat tappavansa kaikki Pelastajat, mutta myöhemmin Darylin, Rositan ja Denisen ryhmä kohtaavat lisää Pelastajia ja Darylin tuttavan Dwightin, joka piti panttivankinaan Eugenea. Ryhmä ajautuu tulitaisteluun, jonka seurauksena Dwight pääsee pakoon. Ennen taistelua Denise sai surmansa. Daryl yritti kostaa Denisen kuoleman, mutta Dwight yllättää tämän ja ampuu Daryliä olkapäähän. Rick ja muut olivat viemässä Maggieta Hiltopiin tohtorin luoksen, mutta näiden tie katkeaa kun iso ryhmä Pelastajia piirittää heidät. Negan ilmestyy paikalle ja ehdottaa ryhmäläisten liittyvän Pelastajiin, mutta koska nämä olivat tappaneet Neganin ryhmäläisiä, päättää Negan tappaa yhden Rickin ryhmäläisistä Lucile pesäpallomailalla. Negan tappaa Abrahamin, mutta heti tämän jälkeen Daryl hyökkää Neganin kimppuun ja tämän seurauksena Negan tappaa Glennin. Negan onnistuu murtamaan Rickin. Pelastajat hakevat tarvikkeita Alexandriasta. Heidän tukikohtana toimii vanha tehdas. Pelastajat suuntasivat Alexandriaan Sasha mukanaan. Paljastui että Sasha tappoi itsensä matkan aikana, tuli taistelu alkoi. Negan oli jo tappamassa Carlin, kunnes Kingdomin ja Hiltopin selviytyjät tulivat apuun. Negan ja muut perääntyvät. Taistelun jälkeen Negan julistaa sodan. Rick onnistuu houkuttelemaan suuren joukon Kulkijoita Turvapaikkaan. Pelastajat pääsivät kuitenkin pakoon, kun Daryl päästi kulkijat Turvapaikan sisälle, onnistuvat Pelastajat pääsemään pakoon. Negan onnistuu virittämään ansan Rickin joukkoeelle. Kuitenkin Eugenen valmistamat luodit räjähtivät Pelastajien käsissä ja teki niistä aseettomia. Muut Pelastajat päättävät lopulta luovuttaa. Pelastajat asuvat Turvapaikassa ja rakentavat sen uudelleen ilman Negania, joka on vankina Alexandriassa.Kuningaskunta sijaitsee Washingtonissa. Johtajana toimii Ezekiel. Kuningaskunnassa ihmisillä on oma hevostila, kuoro ja lapsille koulu. Kuitenkaan eivät pysty elämään vapaata arkea, sillä he joutuvat toimittamaan viikon välein tarvikkeita Pelastajille. Enää he eivät toimita, sillä he ovat sodassa Pelastajia vastaan. Oceanside sijaitsee Virginiassa. Yhteisön kaikki selviytyjät ovat naisia, sillä Pelastajat tappoivat kaikki miehet ennen kuin naiset lähtivät Pelastajia pakoon. He tappavat kaikki tunkeilijat ilman armoa. Tara päätyy myöhemmin ryhmään ja häntä ei tapeta. Tara kertoo myöhemmin kuinka he iskivät pelastajien tukikohtaan ja tappoivat kaikki Pelastajat, seuraavana päivänä Tara johdatettiin pois ryhmästä aikeissaan tappaa tämä jotta tämä ei johdattaisi Pelastajia heidän luokseen. Cyndie estää tapon ja auttaa Taran sillan toiselle puolelle, missä Tara ja Heath erkaantuivat toisistaan. Oceansidessa on aseita. Alexandriassa Rosita kysyy Taralta onko paikkaa missä aseita olisi. Tara pitää Natanian lupauksen ja on kertomatta ryhmästä ja aseista. Myöhemmin Tara paljastaa salaisuuden Rickille. Ryhmä onnistuu rauhanelkein saamaan aseet.On ryhmä joka asustaa hylätyllä Kaatopaikalla. Rick onnistuu houkuttelemaan ryhmän taistelemaan Pelastajia vastaan. Myöhemmin kuitenkin selvisi että Jadis oli aiemmin ehtinyt tehdä sopimusta Neganin kanssa ja tämä paljasti mitä Rick aikoo. Myöhemmin Pelastajat tappavat koko ryhmän lukuun ottamatta Jadisia. Jadis johdattaa kulkijaksi muuttuneen ryhmänsä jätepuristimeen joka tappaa kaikki. Pelastajien sodan jälkeen Jadis päättää muuttaa Alexandriaan ja paljastaa oikean nimensä Annen.Kuiskaajat on varmistettu esiintyvänsä yhdeksännessä kaudessa. Kuiskaajat on ryhmä selviytyijät, jotka ovat tuttuja sarjakuvasta. Kuiskaajat pukeutuvat kulkijoiden nahkoihin ja tappavat vastaan tulevat säälimättä heitä. Kuiskaajat liikkuvat ison kulkijan lauman mukana ja käyttävät kuiskaus kieltä, joka kuulostaa kulkijoiden ärinältä. Joukkoa johtaa nainen nimeltä Alpha.


title: Matti Lampén

text:
Matti Tapio Lampén (30. syyskuuta 1906 Tampere – 12. huhtikuuta 1961 Helsinki) oli suomalainen arkkitehti. Hänellä oli vuodesta 1935 toimisto Märta Blomstedtin kanssa.
Hänen suunnittelemiaan rakennuksia ovat muun muassa Yhtyneiden Kuvalehtien toimitaloksi 1957 valmistunut Hietalahdenranta 13 sekä 1961 alkujaan Oulun yliopistolle harjoittelukouluksi valmistunut Oulun kansainvälinen koulu, jotka hän suunnitteli Märta Blomstedtin kanssa. Oulun koulurakennus on myöhemmin peruskorjattu hyvin voimakkaalla kädellä. Yhdessä Blomstedtin kanssa syntyi myös vuonna 1938 valmistunut Hotelli Aulanko, joka oli aikakautensa huomattaviin funktionalismin edustajiin lukeutuva hotellirakennus. Nyttemmin sitä leimaa myöhempi lisärakentaminen.


title: Miesten yleisluistelun maailmanmestaruuskilpailut 1923

text: Yleisluistelun maailmanmestaruudesta kilpailtiin Tukholmassa 10.-11. helmikuuta 1923. Vain miehet kilpailivat. Osanottajia oli 18 neljästä eri maasta.


title: Kaarlo Lampi

text: Kaarlo Edvard Lampi, ent. "Lagerström" (20. syyskuuta 1899 Turku – 7. marraskuuta 1966 Helsinki) oli teollisuusneuvos, ja hän toimi SOK:n johdossa. SOK:ssa toiminut Lampi siirtyi 1941 tuotanto-osaston päälliköksi. Hän oli vuodesta 1943 SOK:n johtokunnan jäsen. Sen ohella hän toimi monissa kaupanalan järjestöissä, muun muassa STK:n hallituksen puheenjohtajana.


title: Putous (4. tuotantokausi)

text: Putouksen neljäs tuotantokausi esitettiin MTV3-kanavalla lauantai-iltaisin 5. tammikuuta 2013 alkaen. Kauden viimeinen lähetys, Putous-UNICEF, esitettiin televisiossa 2. maaliskuuta 2013.


title: Putous (4. tuotantokausi)

text: Neljännellä kaudella jatkoivat kaikki edelliskauden näyttelijät lukuun ottamatta Elena Leeveä. Jaakko Saariluoma palasi juontajaksi esiintyen myös sketseissä.


title: Putous (4. tuotantokausi)

text: "Vuoden sketsihahmo-kilpailun" voitti Jussi Vatasen esittämä Karim Z. Yskowicz.


title: Putous (4. tuotantokausi)

text: Ensimmäisen "Tulikoe"-tehtävän sketsihahmot:


title: Putous (4. tuotantokausi)

text: Ensimmäisen "Tulikokeen" joukkueet:


title: Putous (4. tuotantokausi)

text: Kauden ensimmäinen jakso keräsi 1 275 000 katsojaa, mikä oli ohjelman kaikkien aikojen eniten katsojia kerännyt avausjakso. Jakson lopussa (sketsihahmojen esittelyn aikaan) katsojaluvut nousivat jopa 1,4 miljoonaan, joka oli eniten katsojia kerännyt osuus jaksossa.


title: Teksasinsavikka

text: Teksasinsavikka ("Chenopodium berlandieri", syn. "C. berlandieri" ssp. "zschackei") on savikkakasveihin kuuluva, Pohjois-Amerikasta lähtöisin oleva kasvilaji.


title: Teksasinsavikka

text: Laji on saanut tieteellisen nimensä sveitsiläisen kasvitieteilijän Jean Louis Berlandierin (1805–1851) mukaan.


title: Teksasinsavikka

text:
Yksivuotinen teksasinsavikka kasvaa 30–70 cm korkeaksi. Kasvi on väriltään vaihtelevan vihreä ja vain kasvin nuoret osat ovat jauhoisia.
Varsi on pysty, vaihtelee väriltään keltaisesta vaaleanvihreään ja on vihreäraitainen. Lehtihangat ovat punaisia. Lehdet ovat varressa kierteisesti ja ne ovat sinertävän ja kirkkaan vihreitä. Varren keskiosissa lehtilapa on kooltaan 2–6 cm ja se on leveyttään pitempi. Muodoltaan lehtilapa vaihtelee puikeasta vinoneliömäiseen ja on ehyt tai matalaan kolmiliuskainen sekä usein melkein tai aivan ehytlaitainen ja otakärkinen. Ylimpien lehtien lapa on suikea ja tavallisesti ehytlaitainen. Kukinto on melko lehdekäs ja muodoltaan tavallisesti tähkämäinen. Kukinnon kehälehtien selkä on siipipalteinen. Heteitä on tavallisesti viisi kappaletta. Suomessa teksasinsavikka kukkii elo-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 1–1,3 mm pitkä, ympärykseltään lähes pyöreä, melko tylppäreunainen ja pinnaltaan säännöllisen pyöreähkökuoppainen.


title: Teksasinsavikka

text: Teksasinsavikka on alun perin kotoisin Pohjois-Amerikasta, mutta levinnyt ihmisen mukana muun muassa Eurooppaan. Skandinaviassa lajia on tavattu Tanskasta, Etelä- ja Länsi-Norjasta sekä Etelä-Ruotsista. Suomessa teksasinsavikkaa on tavattu hyvin satunnaisesti muutamin paikoin eri puolilta maata. Havainnot painottuvat eteläiseen Suomeen.


title: Teksasinsavikka

text: Suomessa teksasinsavikka on uustulokas, jota on tavattu erilaisilla joutomailla kuten kaatopaikoilla, tienvarsilla, myllyillä ja satamissa.


title: Teksasinsavikka

text: Muiden savikkalajien tavoin myös teksasinnsavikka kelpaa ihmisravinnoksi.


title: Yleisluistelun Euroopan-mestaruuskilpailut 1923

text: Euroopan luistelumestaruudesta kilpailtiin Hamarissa 3.-4. helmikuuta 1923. Vain miehet kilpailivat. Osanottajia oli 18 neljästä maasta, pohjoismaiden lisäksi Neuvostoliitosta oli kaksi luistelijaa.


title: Lauri Airila

text: Lauri Aarno Airila (10. marraskuuta 1902, Viipurin maalaiskunta – 29. heinäkuuta 1979, Helsinki) oli suomalainen kenraalimajuri.


title: Lauri Airila

text: Airila osallistui vapaaehtoisena valkoisten puolella sisällissotaan 1918 jossa hän toimi vartio- ja huoltotehtävissä Karjalan rintamalla. Hän valmistui Kadettikoulusta 1927 ja Sotakorkeakoulusta 1939 sekä opiskeli myös Saksan sota-akatemiassa 1942. Hän palveli nuorempana upseerina ja komppanianpäällikkönä Savon prikaatissa 1927–1932. Helsinkiin hän oli sijoitettuna 1932–1936. 1. divisioonan esikunnassa Airila työskenteli 1936–1938.


title: Lauri Airila

text: Talvisodassa Airila oli ensin komppanianpäällikkönä Polkupyöräpataljoona 5:ssä ja pataljoonankomentajana Karjalankannaksella JR 4:ssä sekä Erillinen Pataljoona 3:ssa. Välirauhan aikana hän toimi jonkin sotilasläänin esikunnassa ye-upseerina. Jatkosodassa hän toimi 8. divisioonan esikunnassa Operatiivisen osaston päällikkönä, TstOs23/5D komentajana, TstOs22/7D komentajana Syvärillä 1943–1944, sitten esikuntapäällikkönä 15. prikaatin esikunnassa ja 5. divisioonan esikunnassa Laatokan Karjalassa 1944.


title: Lauri Airila

text: Airila oli Etelä-Hämeen sotilasläänin esikuntapäällikkönä 1944–1945. Pääesikunnassa hän työskenteli toimisto- ja osastopäällikkönä 1947–1955. Hän oli Joensuun sotilaspiirin komentajana 1955–1958. Hämeen sotilasläänin komentajana hän oli 1958–1960 ja viimeiseksi Pääesikunnassa päämajamestarina 1960–1962. Hänet ylennettiin kenraalimajuriksi 1960.


title: Lauri Airila

text: Reserviin siirryttyään hän toimi Oy Yleisradio Ab:n suojelujohtajana vuosina 1963–1969.


title: Mikko Innanen (saksofonisti)

text: Mikko Innanen (s. 1978 Lapinjärvi) on suomalainen saksofonisti. Helsingissä nykyään asuva Innanen aloitti saksofonin soiton 10-vuotiaana, muutettuaan perheensä kanssa Lapinjärveltä Loviisaan. Innanen opiskeli Porvoonseudun musiikkiopiston pop- ja jazzlinjalla ja soitti vuosien ajan myös Porvoo Big Bandissa.


title: Mikko Innanen (saksofonisti)

text: Innasen yhtyeen, Mikko Innanen & Innkvisitionin, tuorein albumi "Clustrophy" julkaistiin vuonna 2010. Innanen voitti kaikkien aikojen ensimmäisen Jukka Perkon saksofonikilpailun vuonna 2001. Suomen Jazzliiton Yrjö-palkinnon Innanen sai vuonna 2008.


title: Hannu Ahonen

text: Hannu Esa Ahonen, vuoteen 1946 Valtasaari (18. huhtikuuta 1942 Kuusamo – 4. maaliskuuta 2004 Helsinki) oli suomalainen Rajavartiolaitoksen kenraaliluutnantti.


title: Hannu Ahonen

text: Ahosen vanhemmat olivat kapteeni Yrjö Kauko Valtasaari ja farmaseutti Vieno Mirjami Niskala ja ottoisä vuodesta 1946 eversti Georg Ahonen. Hänen ensimmäinen puolisonsa (1964-1985) oli Toini Tellervo Talvinko ja toinen vuodesta 1987 Kaija Kyllikki Kanervo. Ahonen tuli ylioppilaaksi 1960 ja valmistui Kadettikoulusta 1963 ja Sotakorkeakoulusta 1977.


title: Hannu Ahonen

text: Ahonen aloitti palveluksensa rajatehtävissä varusmiehenä Lapin rajavartiostossa 1960 ja teki sen jälkeen uransa Rajavartiolaitoksen joukkoyksiköissä, Rajakoulussa ja esikunnissa. Lapin rajavartiostossa hän toimi koulutusupseerina 1963-1964 ja esikunnan rajatoimiston päällikkönä 1977-1978, Rajakoulun koulutusupseerina 1965-1968, Ilomantsin rajakomppanian varapäällikkönä 1968-969, Pohjois-Karjalan rajavartioston esikunnan rajatoimiston toimistoupseerina ja päällikkönä 1969-1975, apulaiskomentajana 1978-1982 ja Rajavartiolaitoksen esikunnan rajatoimiston päällikkönä 1982-1985. Kainuun rajavartioston komentajana Ahonen toimi 1986-1989 ja sen jälkeen Rajavartiolaitoksen esikunnassa apulaispäällikkönä 1.6.1989-31.12.1997 sekä päällikkönä 1.1.1998-4.3.2004.


title: Hannu Ahonen

text: Ahonen ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1976, everstiluutnantiksi 1982, everstiksi 1987 ja kenraalimajuriksi 1989.


title: Borneon taistelut

text: Borneon taistelut olivat osa Japanin Hollannin Itä-Intian sotaretkeä toiseen maailmansotaan kuuluneessa Tyynenmeren sodassa, jossa liittoutuneet ja Japani taistelivat Borneon saaren hallinnasta Brittiläisellä Borneolla ja Hollannin Itä-Intiassa.


title: Borneon taistelut

text: Taistelut alkoivat 16. joulukuuta 1941 Japanin tehtyä maihinnousun saaren pohjoisosaan. Viimeiset liittoutuneiden joukot antautuivat 1. huhtikuuta 1942. Borneolta käsin japanilaiset pystyivät jatkamaan sotatoimiaan lähialueille ja tammikuussa 1942 käytiin Malaijan ja Singaporen taistelut.


title: Borneon taistelut

text: Singaporen valtauksen jälkeen useita brittiläisiä ja australialaisia vankeja lähetettiin saarelle vankileireille. Sandakanin lähellä sijaitsevan vankileirin 2 500 sotavangista vain kuusi selvisivät hengissä. Japani miehitti Borneon saarta vuoteen 1945 asti, jolloin liittoutuneet valtasivat saaren takaisin operaatio Oboen aikana.


title: Borneon taistelut

text:
Toisen maailmansodan alkaessa Borneon saari oli jaettu Hollannin Itä-Intian ja Britannian kesken. Hollannin Itä-Intialle kuului saaren eteläiset osat muodostava Kalimantan ja pohjoisimmissa osissa olivat Britannian protektoraatit, Pohjois-Borneo, Brunei, Sarawak ja Labuan.
Borneo oli rikas luonnonvaroiltaan ja japanilaiset tarvitsivat sotatoimiinsa öljyä, jota oli tarjolla hollantilaisten ja brittiläisten hallitsemilla öljykentillä. Japanilla ei itsellään ollut luonnollista öljyn lähdettä ja Yhdysvallat asetti Japanin öljynvientikieltoon, mikä teki Borneosta houkuttelevan hyökkäyskohteen. Borneon sijainnilla oli myös strategisesti arvoa, koska saari sijaitsi Itä-Aasian, Australian ja Intian välissä. Saarelta oli myös lyhyt etäisyys Malaijalle ja Singaporeen ja Borneolta voitiin hyökätä ja huoltaa joukkoja Malaijan taistelun ja Singaporen taistelun aikana.


title: Borneon taistelut

text: Japanin pääkohteet Borneon brittialueilla olivat öljykentät Sarawakin Mirissä ja Brunein Seriassa ja öljynjalostamo Lutongissa, lähellä Miriä. Tärkeä kohde oli myös Kuchingin lentokenttä, josta oli lyhyt 550 km:n etäisyys Singaporeen. Borneo oli japanilaisille myös helpompi hyökkäyskohde, sillä siirtomaiden keskeisimmät alueet olivat muualla. Briteille Singapore oli Kaakkois-Aasian tärkein alue ja hollantilaisille Jaava. Singaporeen ja Jaavalle oli myös keskittynyt maiden Kaakkois-Aasian sotavoimat.


title: Borneon taistelut

text: Sarawakia hallitsi Brooke-suvun dynastia, ja Sarawakin turvana oli Sarawak Rangers sotilasjoukko, joka koostui dajak ja iban kansojen sotilaista. Rangersit koostuivat 1 500 viidakkosodankäyntiin erikoistuneesta sotilaasta.


title: Borneon taistelut

text:
Japani aloitti Tyynenmeren sodan 7. joulukuuta 1941 hyökkäämäällä Pearl Harboriin Yhdysvaltain laivastotukikohtaan.
Charles Vyner Brooken johtama Sarawakin hallitus määräsi nopeasti Sarawakin öljykentät hävitettäväksi, Lutongin öljynjalostamon purettavaksi ja Mirin ja Serian lentokentät hävitettäväksi. 8. joulukuuta mennessä tehtävät oli suoritettu.


title: Borneon taistelut

text: 17. joulukuuta japanilaisjoukot hyökkäsivät Miriin ja Lutongiin, Sarawakin rannikolle. Mirin turvana oli vain noin 50 hengen poliisiyksikkö, joka antautui vähäisen taistelun jälkeen. Japanilaiset saivat helposti hallintaansa Mirin öljykentät ja lentokentän. Öljykenttien valtauksen jälkeen japanilaiset ryhtyivät kunnostamaan niitä takaisin toimintakuntoon. Mirin jälkeen japanilaiset etenivät Kuchingiin 24. joulukuuta, josta britit olivat jo paenneet ja tuhonneet lähtiessään kaupungin lentokentän.


title: Borneon taistelut

text: Joulukuun loppuun mennessä suurin osa Hollannin ja Britannian joukoista oli paennut hollannin hallitsemaan Singkawangin kaupunkiin, jonne japanilaiset kohdistivat seuraavat hyökkäyksensä. Britannian hallinnassa olleet Borneon alueet olivat täysin japanilaisten hallussa, kun Japani sai miehitettyä Brunein 22. joulukuuta. Borneon pohjoisten osien valtauksen jälkeen japanilaiset hyökkäsivät Borneon hollantilaisalueille ja tammikuussa 1942 käytiin Tarakanin ja Balikpapanin taistelut, joiden jälkeen Japani sai haltuunsa hollantilaisten öljykentät.


title: Borneon taistelut

text: Borneolta käsin japanilaiset jatkoivat hyökkäyksiä muualle Hollannin Itä-Intiaan, sekä Malaijalle ja Singaporeen. Viimeiset liittoutuneiden joukot antautuivat Borneolla 1. huhtikuuta 1942.


title: Lang

text: Lang merkitsee seuraavia:


title: Markus Feulner

text: Markus Feulner (s. 12. helmikuuta 1982 Scheßlitz, Saksa) on saksalainen jalkapalloilija.


title: Níkos Anastasiádis

text: Níkos Anastasiádis (; s. 27. syyskuuta 1946 Péra Pedí, Limassol) on Kyproksen presidentti vuodesta 2013. Hän on kyproksenkreikkalainen konservatiivinen oikeistopoliitikko, joka toimi aiemmin Dimokratikós Synagermós -puolueen johtajana.


title: Níkos Anastasiádis

text: Anastasiádis oli ehdolla helmikuun 2013 presidentinvaalissa. Ensimmäisellä kierroksella hän sai noin 45 prosenttia äänistä. Anastasiádis ilmoitti kannattavansa tiukkaa talouskuria velkakriisissä olevalle Kyprokselle. Anastasiádis voitti presidentinvaalien toisella kierroksella vasemmiston ehdokkaan Stávros Malásin 57,5 prosentin äänisaaliilla.


title: Kauppakeskus Metropol

text: Metropol on Joensuun keskustassa sijaitseva kauppakeskus. Metropolin kortteli rajoittuu Kauppakatuun, Niskakatuun, Torikatuun ja Yläsatamakatuun. Kauppakeskuksessa on noin 30 liikettä ja sen yhteydessä on 400-paikkainen pysäköintitalo. Kauppakeskus uudistettiin ja laajennettiin täysin vuonna 2008. Metropolin toisesta kerroksesta on yhdyssilta viereiseen kauppakeskus Iso Myyhyn. Kauppakeskus syntyi, kun vuonna 1992 valmistunut Anttilan tavaratalo ja korttelin muut kiinteistöt yhdistettiin. Anttila suljettiin syyskuussa 2016.


title: Kauppakeskus Metropol

text: Metropolin ja viereisen Kauppakeskus Centrumin välille rakennetaan vuonna 2018 yhteyssilta.


title: Korentokalat

text: Korentokalat ("Pegasidae") on piikkikaloihin kuuluva heimo. Heimon lajeja tavataan Tyynestämerestä ja Intian valtamerestä lämpimistä ja lauhkeista vesistä.


title: Korentokalat

text: Korentokalojen heimoon kuuluu 2 sukuja ja 5 lajia. Lajit ovat louhikorentokala ("Eurypegasus draconis"), korentokala ("E. papilio"), hietakorentokala ("Pegasus lancifer"), isokorentokala ("P. volitans") ja tiilikorentokala ("P. laternarius"). Kooltaan korentokalat ovat tyypillisesti alle 13 cm pitkiä, mutta suurin laji isokorentokala voi saavuttaa 18 cm:n pituuden. Tyypillisiä piirteitä ovat litteä ja leveä ruumis, joka kapenee pyrstöä kohden. Ruumista suojaavat luulevyt. Rintaevät ovat hyvin suuret ja muistuttavat viuhkoja tai siipiä. Selkä- ja peräevät ovat lyhyet ja vatsaevät ovat pitkähköt ja koukkumaiset. Heimon kalojen suu on pitkän putkimaisen kuonon päässä. Korentokaloilla ei ole uimarakkoa. Korentokalojen väritys vaihtelee suuresti ja ne kykenevät vaihtamaan väristystään pohjan mukaiseksi. Tyypillisesti ruumis on väriltään punertavan tai vihertävän ruskea ja ruumissaa voi olla laikkuja tai verkkokuviointia. Rintaevissä on usein tummempia juovia tai renkaita.


title: Korentokalat

text: Korentokalalajeja tavataan indopasifiselta merialueelta ja ne elävät yleensä lähellä rannikkoa korkeintaan noin 150 metrin syvyydessä. Ne elävät niin kivikkoisilla kuin mutapohjaisilla alueilla, usein vesikavsillisuuden seassa Korentokalojen ravintoa ovat pienet pohjaeläimet, kuten äyriäiset ja nilviäiset.Heimon lajit käyttävät suuria rintaeviään ja vatsaeviään liikkumiseen ja ikään kuin kävelevät pohjalla.


title: Mercedes-Benz CLA-sarja

text: Mercedes-Benz CLA-sarja on Mercedes-Benzin vuodesta 2013 lähtien valmistama ylemmän keskiluokan automalli. Se perustuu tekniikaltaan pienempiin A- ja B-sarjan malleihin. Se esiteltiin virallisesti tammikuussa 2013 Detroitin autonäyttelyssä. Sitä ennen vuoden 2012 Concept Style Coupé -konseptimalli antoi vihjeitä CLA-sarjan muotoilukielestä.


title: Mercedes-Benz CLA-sarja

text: Mercedes-Benz Concept Style Coupé on neliovinen konseptimalli, jota esiteltiin useissa paikoissa ympäri maailmaa ja josta sittemmin kehitettiin vuonna 2013 CLA-sarja.


title: Mercedes-Benz CLA-sarja

text: Konseptimallissa oli nelisylinterinen turbomoottori, neliveto, sekä kaksoiskytkimellä varustettu automaativaihteisto.


title: Mercedes-Benz CLA-sarja

text: Ajoneuvo esiteltiin Avant/Garde tapahtumassa Los Angelesissa.


title: Mercedes-Benz CLA-sarja

text: Mallinumerolla C117 esitelty CLA-sarja paljastettiin vuoden 2013 alussa Detroitin autonäyttelyssä, ja se tuli myyntiin syyskuussa 2013. Ensimmäisenä myyntiin tulivat CLA 180, CLA 180 Blue Efficiency Edition, CLA 200, CLA 250 ja CLA 220 CDI.


title: Mercedes-Benz CLA-sarja

text: CLA-sarja oli maailman aerodynaamisin sarjatuotantoauto, sillä sen ilmanvastuskerroin on vain 0,23. Se vei ennätyksen Mercedes-Benz C-sarjan Coupé-mallilta vuodelta 2011. Myöhemmin julkistettava CLA 180 CDI Blue Efficiency oli vieläkin aerodynaamisempi, sillä sen ilmanvastuskerroin on vain 0,22.


title: Mercedes-Benz CLA-sarja

text: Kaikki CLA-sarjan mallit on varustettu nelisylinterisillä moottoreilla, jotka ovat 1,6 ja 2,0 litran bensiiniturbomoottorit sekä 2,1 litran turbodieselmoottori. Kaikki moottorit on saatavilla eri viritysasteilla, ja sisältävät Start/Stop-järjestelmän.


title: Mercedes-Benz CLA-sarja

text: CLA-sarjaa tulee saamaan kahdella erilaisella vaihteistolla, kuusivaihteisella manuaalivaihteistolla sekä seitsenvaihteisella "7G-Tronic"-automaattivaihteistolla.


title: Mercedes-Benz CLA-sarja

text: CLA-sarjan koetuotanto käynnistettiin Unkarissa, Kecskemétin tehtailla vuonna 2012, jossa valmistetaan myös B-sarjaa.Tuotanto käynnistyi vuoden 2013 alussa.


title: Hedan kirkko

text: Hedan kirkko () on Ruotsissa Ödeshögin kunnassa sijaitseva kirkkorakennus. Se on ajoitettu dendrokronologisesti 1100-luvulle ja on yksi Itä-Götanmaan merkittävimmistä keskiaikaisista kirkoista. Kirkko on restauroitu 1850-luvulla.


title: Kristityt Yhdessä

text: Kristityt yhdessä ry on Radio Dein toimintaa tukeva kristillinen järjestö. Se määrittelee tavoitteekseen välittää evankeliumia, edistää kristittyjen välistä yhteyttä ja auttaa lähimmäisiä. Yhdistyksen toiminnan johtoajatuksena on Jeesuksen rukous kristittyjen yhteydestä: "”Että he yhtä olisivat”" (Joh 17:23). Yhdistyksen hallituksen puheenjohtaja on Marja Soikkeli.


title: Kristityt Yhdessä

text: Yhdistyksen toimintamuotoja ovat:


title: Kristityt Yhdessä

text: Kristityt yhdessä ry kustantaa seuraavia radio-ohjelmia:Kristityt yhdessä ry julkaisee Aalloilla-lehteä. Lehteä jaetaan monissa seurakunnissa ilmaisjakeluna sekä postitse yhdistyksen kannattajajäsenille. Lehti ilmestyy neljä kertaa vuodessa ja se sisältää uutisia, tiedotteita tulevista tapahtumista ja Radio Dein ohjelmista sekä kanavan kuulijapalautetta. Lehden päätoimittaja on Maija Hurri.


title: Argania spinosa

text: Argania spinosa on sapotillakasvien heimoon kuuluva puu. Sitä kasvaa Marokon lounaisosassa. Puun siemenistä saadaan arvostettua ruokaöljyä. Siemenistä puristettua öljyä käytetään myös kosmetiikkateollisuudessa ihonhoitotuotteena.


title: Argania spinosa

text: Puu voi kasvaa 10 m korkeaksi mutta jää usein paljon pienemmäksi.


title: Johan Printz

text: Johan Printz (alk. Johan Björninpoika; 20. heinäkuuta 1592 Bottnaryd – 3. toukokuuta 1663 Jönköping) oli ruotsalainen sotilas ja Pohjois-Amerikassa sijainneen Uuden-Ruotsin siirtokunnan kolmas kuvernööri. Hän purjehti Amerikkaan vuonna 1643 ja jatkoi edeltäjänsä Peter Hollander Ridderin paikalla yli kymmenen vuoden ajan. Tuona aikana Printz onnistui elvyttämään siirtokunnan talouden ja nostaa Uuden-Ruotsin hetkelliseen menestykseen. Siirtolaisten vähäinen määrä ja kauppatavaroiden niukkuus vaikeuttivat 1640-luvun lopulta lähtien Uuden-Ruotsin kasvua, ja kilpailevien siirtomaavaltojen lisääntynyt painostui sai Printzin jättämään virkansa 1553.


title: Johan Printz

text: Printz syntyi Bottnarydissä Smålandin maakunnassa. Hänen vanhempansa olivat kirkkoherra Björn Hansinpoika ja Gunilla Svenintytär Printz. Nuori Printz sai Ruotsin parhaan mahdollisen koulutuksen aikomuksenaan luoda ura kirkon parissa. Varattomuus pakotti kuitenkin hänet keskeyttämään teologiset opintonsa vain vuoden opiskelun jälkeen. Hän lähti täydentämään opintojaan Saksaan, oli ylioppilaana Rostockissa sekä Greifswaldissa 1618–1619 ja oltuaan välillä vuoden kirkkoherran apulaisena synnyinpitäjässään jatkoi opiskelua Leipzigissa, Jenassa ja Helmstedtissä 1620–1621. Tuona aikana hän alkoi käyttää sukunimeä Printz.


title: Johan Printz

text: Saksassa Printz päätyi sotilasuralle, kun hänet pakotettiin osallistumaan Kolmikymmenvuotiseen sotaan keisarillisissa joukoissa. Myöhemmin hän toimi palkkasoturina Itävallan arkkiherttua Leopoldille ja Tanskan kuningas Kristian IV:lle. Vuonna 1625 Printz kirjoittautui Ruotsin armeijaan, jossa hän palveli kuningas Kustaa II Adolfin alaisena ja yleni everstiluutnantiksi. Syksyllä 1638 hänet nimitettiin Länsi-Göötanmaan ratsuväkirykmentin vt. komentajaksi. Seuraavana vuonna rykmentti siirrettiin miehittämään Chemnitzin kaupunkia, jonka komendatiksi Printz näin tuli. Toukokuussa 1640 hän luovutti kaupungin keisarilliselle armeijalle vain viiden päivän piirityksen jälkeen, mistä ylipäällikkö Johan Banér arvosteli häntä. Lupaa pyytämättä Printz matkusti Ruotsiin, minkä seurauksena hän joutui sotaoikeuteen karkuruudesta. Hänet vapautettiin syytteistä, mutta erotettiin armeijasta. Vaikka hänen pelkuruudestaan ei ollut ainuttakaan todistetta niin uutta tointa armeijasta ei enää suotu.


title: Johan Printz

text: Suuttuneena saamastaan kohtelusta Printz matkusti Suomeen, missä hän asui vuokraamallaan Korsholman kuninkaantilalla. Printzin ura kuitenkin käynnistyi pian uudelleen. Suomen kenraalikuvernööri Pietari Brahe antoi hänelle tehtäväksi siirtolaisten värväämisen Pohjois-Amerikkaan vuonna 1638 perustettuun Uuden-Ruotsin siirtokuntaan. Värväyksen onnistuttua hyvin Printz aateloitiin heinäkuussa 1642 ja hänet nimitettiin Uuden-Ruotsin kuninkaalliseksi kuvernööriksi.


title: Johan Printz

text: Saavuttuaan puejealus "Svanin" mukana Delawarejoelle Printz ryhtyi moniin näkyviin toimenpiteisiin Uuden-Ruotsin kehittämiseksi. Hän rakennutti monia linnoituksia, järjesti niiden puolustuksen ja alkoi kehittää hyviä suhteita alueen intiaaneihin delawareihin ja susquehannoihin. Siirtokunnan maanviljely jäi tuloksiltaan vähäiseksi, mutta turkiskauppa osoittautui tuottavaksi. Printz oli alkujaan nimitetty kolmen vuoden kaudeksi, mutta kun seuraajaa ei kuulunut, hän jatkoi tehtävässään yli vuosikymmenen ja piti asiat tiukasti otteessaan. Ruotsista ei ennen 1640-luvun loppua kuulunut juuri mitään uutisia, sillä kiinnostus siirtokunnan kehittämiseen oli emämaassa lopahtanut.


title: Johan Printz

text: Aikaisemmin Pohjois-Amerikan itärannikolle levittäytyneiden Uusien-Alankomaiden ja Britannian siirtomaavaltoja edustaneet kauppiaat yrittivät työntyä Uuden-Ruotsin hallinnoimalle alueelle, mutta Printz pystyi pitämään heidät erossa Delawarejoen laaksoissa käytävästä kaupasta. Ruotsista lähetettyjen siirtolaisten ja kauppatavaroiden vähyys esti Printzin siirtokuntaa kuitenkin kasvamasta, ja 1650-luvun alussa Euroopan muut siirtomaavallat valtasivat yhä suurempia osia siitä kaupankäynnistä, josta Uusi-Ruotsi joutui luopumaan. Siirtokunnassa syntyi myös kapinointia kuvernöörin tiukkaa kurinpitoa vastaan. Vuonna 1653 Printz matkusti Eurooppaan saadakseen apua siirtokunnan elvyttämiseen. Hänen virkaansa jäi hoitamaan hänen vävynsä Johan Papegoja, jonka paikan korvasi vuotta myöhemmin Printzin serkunpoika Johan Risingh.


title: Johan Printz

text: Ruotsiin palattuaan Printz palkittiin vuonna 1654 everstin arvolla ja hän osallistui uuteen sotaan Puolassa sekä toimi 1657 Jönköpingin kaupungin komendanttina. Hän oli myös edustajana säätyvaltiopäivillä 1654–1660 ja johti salaista valiokuntaa. Vuonna 1658 Printz nimitettiin Jönköpingin läänin maaherraksi. Ollessaan ratsastamassa maatilallaan keväällä 1663 hevonen heitti hänet selästään. Printz ei toipunut vammoistaan vaan kuoli niiden seurauksena 3. toukokuuta 1663. Hän oli kuollessaan 71-vuotias.


title: Johan Printz

text: Printz oli naimisissa kahdesti. Ensimmäinen vaimo Elizabeth Bock kuoli 1640. Ennen lähtöään Delawareen Printz avioitui Maria Von Linnestaun kanssa. Avioliitoista syntyneistä lapsista aikuisiän saavutti viisi tytärtä (Armegot, Catherina, Christina, Elsa ja Gunilla) ja yksi poika (Gustaf).


title: Johan Printz

text: Aikalaiskertomusten mukaan Printz oli harvinaisen kookas mies ja painoi noin 200 kiloa. Hänen esiintymisensä oli karskia ja hallitsijamaista, eikä hän tuntenut hovitapoja. Ankara uskonnollisuus näkyi Printzin käytöksessä, ja hän vaati alaisiltaan tarkkaa kirkollisten määräysten noudattamista. Rakentaessaan siirtokuntaa Printz tunnettiin aikaansaavana miehenä ja kovana kurinpitäjänä. Englantilaiset kuvailivat häntä hyvin kiivasluonteiseksi. Myöhemmän ajan historioitsijat ovat todenneet Printziin kohdistuneen kritiikin epäoikeudenmukaiseksi, ja hän on saanut jälkikäteen tunnustusta monista eri ansioistaan kolmekymmenvuotisessa sodassa ja siirtokuntien historiassa.


title: Varaus (talous)

text: Liiketoiminnan verotuksessa erilaisilla varauksilla tarkoitetaan toiminnan taloudellisesta tuloksesta ennen veroja pidätettyä osuutta, joka laskee sen verovuoden verotettavaa tulosta. Se on erään tyyppinen verovähennys. Varaus on tulevaisuudessa käytettävä tai tuloutettava. Eri toimialojen verotuksessa tunnetaan mm. "investointivaraus", "tasausvaraus", "menovaraus", "tuhovaraus" ja "metsävaraus".


title: Varaus (talous)

text: Varauksen pääasiallisia tarkoituksia ovat tulojen tasaaminen vuosien välillä suhdannevaihteluiden vuoksi ja varojen kerääminen tulevia investointeja varten. Tuloja voidaan tasata pidättämällä varaus hyvänä vuonna, ja tulouttamalla se huonona vuonna. Investointeja varten varauksilla vältetään verotus sellaisen rahan osalta, joka tullaan käyttämään investointiin, ja joka siten ei tule olemaan liiketoiminnan tuloa. Varaus on joissakin tapauksissa talletettava erilliselle tilille ja sen maksimimäärä osana tuloksesta sekä käyttökohteet on lailla rajoitettu.


title: Ilaria Debertolis

text: Ilaria Debertolis (s. 17. syyskuuta 1989 Feltre, Italia) on italialainen maastohiihtäjä. Hänen seuransa on GS Fiamme Oro.